open-index/open-wikipedia-markdown huggingface dataset:
മഞ്ഞൾ

ഇഞ്ചിയുടെ വർഗ്ഗത്തിൽപെട്ട **കുർക്കുമ ലോംഗ** എന്ന ശാസ്ത്രീയ നാമത്തിൽ അറിയപ്പെടുന്ന ചെടി ആണ് **മഞ്ഞൾ**. ഇംഗ്ലീഷിൽ ‘ടർമറിക്’(Turmeric) ഹിന്ദിയിൽ ‘ഹൽദി‘(हल्दी) എന്നു അറിയപ്പെടുന്ന മഞ്ഞൾ ഇന്ത്യ, ചൈന, ഈസ്റ്റ് ഇൻഡീസ് എന്നിവിടങ്ങളിൽ കൃഷി ചെയ്യുന്നു. ഇന്ത്യയിൽ കേരളം,
ആന്ധ്രപ്രദേശ്, മഹാരാഷ്ട്ര, തമിഴ്‌നാട്, ഒറീസ തുടങ്ങിയ സംസ്ഥാനങ്ങളിലാണ്‌‍ മഞ്ഞൾ കൃഷിയുള്ളത്. നട്ട് ഏഴെട്ടു മാസമാകുമ്പോൾ മഞ്ഞൾ ചെടി പിഴുത് മഞ്ഞൾ വിളവെടുക്കുന്നു. ശേഖരിച്ച മഞ്ഞൾ പുഴുങ്ങി ഉണക്കി പാകപ്പെടുത്തിയാണ് ഭക്ഷണത്തിലും മറ്റും ഉപയോഗിക്കുന്ന മഞ്ഞൾ തയ്യാറാക്കുന്നത്. മഞ്ഞളിന്റെ പൊടി കറിപ്പൊടികളിലും ഭക്ഷണസാധനങ്ങൾക്ക്‌ നിറം നൽകാനും സൗന്ദര്യസംവർദ്ധകവസ്തുക്കളിലും ഉപയോഗിക്കുന്നു. ആയുർവേദത്തിൽ ചില മരുന്നുകളിലും അണുനാശിനിയായും ഉപയോഗിച്ചുവരുന്ന മഞ്ഞളിന്റെ രോഗനാശനശക്തിയെക്കുറിച്ച്‌ ധാരാളം ഗവേഷണങ്ങൾ നടക്കുന്നുണ്ട്. മഞ്ഞളിൽ അടങ്ങിയിട്ടുള്ള കുർക്കുമിൺ (Curcumin)എന്ന പദാർഥത്തിന് കാൻസറിനെ പ്രതിരോധിക്കാൺ കഴിവുണ്ടെന്ന് തെളിയിക്കപ്പെട്ടിട്ടുണ്ട്.ഭാരതത്തിലെ പല ചടങ്ങുകളിലും അനുഷ്ഠാനങ്ങളിലും മഞ്ഞൾ ഉപയോഗിക്കാറുണ്ട്.

## മഞ്ഞളിന്റെ പേരുകൾ
സംസ്കൃതം-ഹരിദ്ര
*ഇംഗ്ലീഷ് : ടർമറിക്
*തമിഴ്: മഞ്ചൾ (മഞ്ഞൾ )
*മലയാളം: മഞ്ഞൾ 
*ഒറിയ : ഹാൽഡി
*കന്നഡ : അരിസിന
*ഗുജറാത്തി : ഹൽദാർ
*പഞ്ചാബി : ഹാൽഡ്
*ഹിന്ദി : ഹൽദി
*ഉർദു = ബല്‌ദി
*അറബി= കുർകും
*സ്പാനിഷ്‌= കർചുമ curcuma 
*ഫ്രഞ്ച്= Le curcuma   
*ജർമൻ= കുര്കുമാ Kurkuma
*ഡച്ച് =കുര്കുമ (curcuma)

## കൃഷിരീതി
ചെറിയ ചിനപ്പുകളാണ്‌ നടിൽ വസ്തുവായി തിരഞ്ഞെടുക്കുന്നത്. തടങ്ങളിൽ വിത്തുകൾ നടാവുന്നതാണ്‌. തടങ്ങൾക്ക് 1.2 മീറ്റർ വീതിയും മൂന്ന് മീറ്റർ നീളവും 25 സെന്റീ മീറ്റർ ഉയരവും ആകാവുന്നതാണ്‌. തടങ്ങൾ തമ്മിൽ ഇടയകലം 40 സെന്റീമീറ്റരും ആയിരിക്കണം.ൊരേക്കറിൽ കൃഷിചെയ്യുകയാണെങ്കിൽ ഏക്കറിന്‌ 60 കിലോഗ്രാം റോക്ക് ഫോസ്ഫറസും 20 കിലോഗ്രാം മ്യൂറിയേറ്റ് ഓഫ് പൊട്ടാഷും എന്നീ രാസവളങ്ങൾ അടിവളമായി ചേർക്കേണ്ടതുണ്ട്. 20 X 30 സെന്റീമീറ്റർ അകലത്തിൽ ചെറുകുഴികളെടുത്ത് വിത്ത് നടാവുന്നതാണ്‌. തുടർന്ന് കുഴികളിൽ ചാണകപ്പൊടി നിറച്ച് മുക്കാലിഞ്ച് കനത്തിൽ മണ്ണിട്ടുമൂടി പച്ചിലകൊണ്ട് പുതയിടുക

## പ്രധാന ഇനങ്ങൾ
* സുഗുണ
* പ്രഭ
* പ്രതിഭ
* കാന്തി
* ശോഭ
* സോണ
* വർണ്ണ

## രസാദി ഗുണങ്ങൾ
രസം			:തികതം, കടു
ഗുണം		:ലഘു, രൂക്ഷം
വീര്യം			:ഉഷ്ണം
വിപാകം		:കടു

## ഔഷധയോഗ്യ ഭാഗം
പ്രകന്ദം, ഇല 

## ഉപയോഗങ്ങൾ
* പ്രാചീന കാലം മുതലേ പ്രചാരത്തിലിരുന്ന ഒരു മസാല വ്യഞ്ജനമാണ് മഞ്ഞൾ.
* ഹിന്ദുക്കൾ മതസംബന്ധമായ പല ആവശ്യങ്ങൾക്കും മഞ്ഞൾ ഉപയോഗിച്ചു വരുന്നു.
* പ്രസവിച്ച സ്ത്രീകൾക്ക് പച്ചമഞ്ഞളും നാട്ടുമാവിന്റെ തൊലിയും ചേർത്ത് വെള്ളം തിളപ്പിച്ച് കുളിക്കാൻ നല്കുന്നത് കേരളത്തിൽ പരമ്പരാഗതമായി ഉള്ള രീതിയാണ്
* വിഷ ജന്തുക്കളുടെ കടി, ഉദരപ്പുണ്ണ്, കുഴിനഖം, മുറിവ്, പഴുപ്പ് എന്നിങ്ങനെ പല രോഗങ്ങൾക്കും മഞ്ഞൾ ഉപയോഗിക്കാറുണ്ട്. 
* സൗന്ദര്യസം‌വർദ്ധക, ലേപന സംബന്ധമായ ഉപയോഗങ്ങളും ഇതിനുണ്ട്
* ആയുർവേദവിധിപ്രകാരമുള്ള പല ഔഷധങ്ങളുടെയും നിർമ്മാണത്തിൽ മഞ്ഞൾ പച്ചയ്ക്കും ഉണക്കിയും ഉപയോഗിച്ചുവരുന്നു.
* പരുത്തി, സിൽക്ക് മുതലായവയ്ക്ക് നിറം കൊടുക്കുന്നതിനും മഞ്ഞൾ ഉപയോഗിച്ചുവരുന്നു.

## ഇതും കാണുക
* കസ്തൂരിമഞ്ഞൾ

## ചിത്രശാല

File:Turmeric_-_മഞ്ഞൾ_01.JPG|മഞ്ഞൾച്ചെടി
File:Turmeric_-_മഞ്ഞൾ_02.JPG|മഞ്ഞൾ
ചിത്രം:മഞ്ഞൾ-പൂവ്.JPG|മഞ്ഞളിന്റെ പൂവ്
ചിത്രം:മഞ്ഞൾ.JPG|മഞ്ഞൾ
Image:turmeric-powder.jpg|മഞ്ഞൾപ്പൊടി


## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:സിഞ്ചിബറേൽസ്
വർഗ്ഗം:കേരളത്തിലെ സസ്യജാലം
മണിരത്നം

പ്രമുഖ തെന്നിന്ത്യൻ സിനിമാ സംവിധായകനാണ് **മണിരത്നം** (). സിനിമാ നിർമ്മാതാവ്, രചയിതാവ് എന്നീ രംഗങ്ങളിലും പ്രശസ്തനാണ്.

## ജീവചരിത്രം
1956 ജൂൺ 2 ന് തമിഴ് നാടിലെ മദുരൈ എന്ന സ്ഥലത്താണ് മണിരത്നം ജനിച്ചത്. മദ്രാസ് യൂണിവേഴ്സിറ്റിയിൽ നിന്ന് ഡിഗ്രിയും ജംനാലാൽ ഇൻസ്റ്റിറ്റ്യൂട് ഓഫ് മാനേജ്‌മെന്റിൽ നിന്നും എം. ബി. ഏ (MBA) ബിരുദം നേടി. 
2002 ൽ , മണിരത്നത്തിന് ഉന്നത ബഹുമതിയായ പത്മശ്രീ  ലഭിച്ചു.
1994 ൽ ടൊറന്റോ ഫിലിം ഉത്സവത്തിൽ അദ്ദേഹത്തിന്റെ സിനിമകൾ പ്രദർശിപ്പിച്ചു.

## പ്രശസ്ത ചിത്രങ്ങൾ
*അഗ്നിനക്ഷത്രം
*കാട്രുവെളിയിടെ
*ഇരുവർ
*രാവണൻ
*ചെക്കചിവന്ത വാനം
*നായകൻ
*മൌനരാഗം
*അഞ്ജലി
*ഗീതാഞ്ജലി
*ദളപതി
*റോജാ
*തിരുടാ തിരുടാ
*ബോംബെ
*ദിൽ സേ(ഹിന്ദി)/ഉയിരേ(തമിഴ്)
*അലെയ്പ്പായുതെ
*കന്നതിൽ മുത്തമിട്ടാൽ
*യുവ(ഹിന്ദി)/ആയുധഎഴുത്(തമിഴ്)
*ഗുരു(ഹിന്ദി)
*കടൽ
*ഓ കെ കണ്മണി

മണിരത്നം സം‌വിധാനം ചെയ്തിരിക്കുന്ന എല്ലാ ചലച്ചിത്രങ്ങളുടെ പട്ടിക താഴെ  കൊടുക്കുന്നു. ഇതിൽ ഒട്ടുമിക്ക ചിത്രങ്ങളുടെ കഥയും തിരക്കഥയും നിർമ്മാണവും മണിരത്നം തന്നെയാണ് ചെയ്തിരിക്കുന്നത്.

### സം‌വിധായകനായിട്ട്

### സം‌വിധായകനല്ലാതെ
തന്റെ ഇരുവർ എന്ന സിനിമയുടെ നിർമാ‍ണ സമയത്ത് സ്വന്തമായി മദ്രാസ് ടാക്കീസ് എന്ന ചലച്ചിത്രനിർമ്മാണ സ്ഥാപനം സ്ഥാപിച്ചു. പിന്നീടുള്ള തന്നെ സിനിമകളെല്ലാം തന്നെ ഇതിന്റെ കീഴിലാണ് നിർമ്മിച്ചത്.

* *[[ഇന്ദിര (ചലചിത്രം)|ഇന്ദിര]]* (1995) - തിരകതാ
* *ഗയം* (1993) - തെലുഗു - കഥ, തിരകഥ
* *ക്ഷത്രിയൻ* - കഥ, തിരകഥ
* *ആസൈ* (1995) - നിർമ്മാണം
* *നേർക്കു നേർ* (1997) - നിർമ്മാണം (മദ്രാസ് ടാക്കീസ്)
* * [[താജ് മഹൽ (ചലചിത്രം)|താജ് മഹൽ]]* (2000) - കഥ
* *ഡും ഡൂം ഡും* (2001) - കഥ, തിരകഥ, നിർമ്മാണം 
* *സാതിയ* (2002) - ഹിന്ദി - തിരകഥ

### സ്റ്റേജ് പ്രൊഡക്ഷൻസ്

* *നേത്രു ഇന്ദു നാലൈ* (2006)

## സ്വകാര്യ ജീവിതം

* പിതാവ് - ഗോപാൽ രത്നം അയ്യർ ഒരു ചലച്ചിത്രനിർമാതാവായിരുന്നു. 
* സഹോദരൻ - ജി. വെങ്കടേശൻ - തമിഴിലെ ഒരു പ്രമുഖ നിർമാതാവായിരുന്നു.
* ഭാര്യ - സുഹാസിനി - പ്രമുഖ നടിയും , സം‌വിധായകയുമാ‍ണ്. 
* മകൻ- നന്ദൻ 

## അവലംബം

## പുറമേക്കുള്ള കണ്ണികൾ
* 
* Technical Analysis of Mani Ratnam Films 
* Mani Ratnam and A. R. Rahman
* Mani Ratnam - Maker of a Style Statement
* Mani Ratnam: Brief film descriptions 
* A Mani Ratnam Interview  
* Mani Ratnam - article and interview 
* Interview with Bharathan Kandaswamy and Mani Ratnam

## References



വർഗ്ഗം:1956-ൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:ചലച്ചിത്ര ദമ്പതികൾ
ബാസ്ക്കറ്റ്ബോൾ

right|250px|thumb| 2005ലെ വനിതാ യൂറോ കപ്പ് ഫൈനലിൽ നിന്ന് ഒരു ദൃശ്യം
ദീർഘചതുരാകൃതിയിലുള്ള കളിക്കളത്തിൽ അഞ്ചുപേർ വീതമുള്ള രണ്ടു ടീമുകൾ കളിക്കുന്ന കായിക വിനോദമാണ് **ബാസ്ക്കറ്റ്ബോൾ**. കളിക്കളത്തിന്റെ രണ്ടറ്റത്തും പത്തടി മുകളിലായി സ്ഥാപിച്ചിരിക്കുന്ന വളയത്തിനുള്ളിൽ പന്തെത്തിച്ച്, കൂടുതൽ പോയിന്റു നേടുകയാണ് ഇരു ടീമുകളുടെയും ലക്ഷ്യം. വളയത്തിനു താഴെ വല ഉള്ളതിനാലാണ് ഈ കളിക്ക് ബാസ്ക്കറ്റ്ബോൾ എന്നു പേരുവന്നത്. ലോകത്തിലെ ഏറ്റവും ജനകീയമായ കളികളിലൊന്നാണിത്. ഇരുനൂറിലേറെ രാജ്യങ്ങളിൽ ബാസ്ക്കറ്റ്ബോൾ കളിക്കപ്പെടുന്നുണ്ട്. കളിനിയമങ്ങളിൽ പല രാജ്യങ്ങളിലും വ്യത്യാസവമുണ്ട്.

## കളിക്കളവും കളിയുപകരണങ്ങളും
### കളിക്കളം
thumb|250px|ഫിബ അംഗീകാരത്തിലുള്ള ബാസ്ക്കറ്റ് ബോൾ കളികളത്തിന്റെ അളവുകൾ .
ബാസ്ക്കറ്റ്ബോൾ കളിക്കളത്തിന്റെ വലിപ്പത്തിൽ പലദേശങ്ങളിലും വ്യത്യാസമുണ്ടെങ്കിലും 84 അടി(25.6 മീ) നീളവും 50 അടി(15.2 മീ) വീതിയുമുള്ള ദീർഘചതുരാകൃതിയിലാണ് സാധാരണ കളിക്കളങ്ങൾ രൂപപ്പെടുത്താറ്. എന്നാൽ പ്രഫഷണൽ ബാസ്ക്കറ്റ്ബോൾ മത്സരങ്ങളിൽ 94 അടി നീളം കാണും. ഇതുകൂടാതെ കളിക്കളത്തിനുള്ളിലെ പ്രത്യേക ഭാഗങ്ങളുടെ അളവുകളിലും വ്യത്യാസങ്ങളുണ്ട്. മൈതാനമധ്യത്ത് കളിതുടങ്ങുന്നതിനായുള്ള വൃത്തം, മൂന്നു പോയിന്റ് നേടുന്നതിലുള്ള അർദ്ധവൃത്തം എന്നിവയിലാണ് സാധാരണ വ്യത്യാസമുള്ളത്. ഉദാഹരണത്തിന് രാജ്യാന്തര മത്സരങ്ങളിൽ ബാസ്ക്കറ്റിൽ നിന്നും 6.25 മീറ്റർ അകലത്തിലാണ് ത്രീപോയിന്റ് മേഖലയെങ്കിൽ അമേരിക്കയിലെ പ്രഫഷണൽ ബാസ്ക്കറ്റ്ബോൾ ലീഗായ എൻ.ബി.എ.യിൽ ഇത് 7.24 മീറ്റർ അകലെയാണ്.

### ബാസ്ക്കറ്റുകൾ
കളിക്കളത്തിന്റെ രണ്ടറ്റങ്ങളിലാണ് ബാസ്ക്കറ്റ് സ്ഥിതിചെയ്യുന്നത്. 1.2 മീ നീളവും 1.8 വീതിയുമുള്ള ചതുരച്ചട്ടക്കൂടിനോടു ചേർന്നാണ് ബാസ്ക്കറ്റ് ഘടിപ്പിക്കുന്നത്. സാധാരണയായി പച്ചിരിമ്പുകൊണ്ടുള്ള വളയവും നൈലോൺ വലയുമാണ് ബാസ്ക്കറ്റിനായി ഉപയോഗിക്കുന്നത്. 45.7 സെ.മീ ആണ് ബാസ്ക്കറ്റിന്റെ വ്യാസം. 10 അടി ഉയരത്തിലായിരിക്കും ബാസ്ക്കറ്റ് സ്ഥാപിക്കുന്നത്. 
### പന്ത്
ബാസ്ക്കറ്റ്ബോൾ കളിച്ചുതുടങ്ങിയ കാലങ്ങളിൽ ഫുട്ബോളിനുപയോഗിക്കുന്ന പന്തു തന്നെയായിരുന്നു ഉപയോഗിച്ചിരുന്നത്. പിന്നീട് ബാസ്ക്കറ്റ്ബോളിനുവേണ്ടി മാത്രമുള്ള പന്ത് രൂപപ്പെടുത്തുകയായിരുന്നു. 74.9 മുതൽ 76.2 സെ.മീ വരെ ചുറ്റളവുള്ള, തുകൽക്കൊണ്ടോ നൈലോൺ കൊണ്ടോ ആവരണം ചെയ്ത പന്താണ് ഇപ്പോൾ സാധാരണയായി ഉപയോഗിക്കുന്നത്. പന്തിന് 567 മുതൽ 624 ഗ്രാം വരെ തൂക്കമുണ്ടായിരിക്കും. വനിതകൾക്കുള്ള മത്സരങ്ങളിൽ അല്പം കൂടി ചെറിയ പന്താണ് ഉപയോഗിക്കുന്നത്. 72.4 - 73.7 സെ.മീ ചുറ്റളവും 510 - 567 ഗ്രാം ഭാരവുമേ വനിതാ ബാസ്ക്കറ്റ്ബോൾ മത്സരങ്ങളിലെ പന്തുകൾക്കുണ്ടാവുകയുള്ളൂ.

## മറ്റ് ലിങ്കുകൾ
## പ്രശസ്തരായ കളിക്കാർ
* മാജിക് ജോൺസൺ
* മൈക്കെൽ ജോർഡൻ

* International Basketball Federation 
* National Basketball Association 
* Women's National Basketball Association
* Rare Pete Maravich Film and Video Clips 
* Basketball at the Olympic Games
* Basketball-Reference.com: Basketball Statistics, Analysis and History 
* Basketball Hall of Fame - Springfield, MA
* Official Web Site Brescia Basket Roncadelle
* Official Web Site Occidentale Basket
* Naismith Museum & Basketball Hall of Fame - Almonte, ON
* Ontario historical plaque - Dr. James Naismith 
* NBA.com Survey of Average Size of NBA Player

വർഗ്ഗം:പന്തുപയോഗിച്ചുള്ള കളികൾ
വർഗ്ഗം:ടീം കായികവിനോദങ്ങൾ
വർഗ്ഗം:സമ്മർ ഒളിമ്പിക്സ് കായികയിനങ്ങൾ
വർഗ്ഗം:ബാസ്ക്കറ്റ്ബോൾ
ചിന്നക്കൊക്ക്

ഒരു നീർപ്പക്ഷിയാണ് **ചിന്നക്കൊക്ക്**.  ഇംഗ്ലീഷ്: Little Green Heron, Striated Heron  ശാസ്ത്രീയ നാമം: ബൂത്തോറിദെസ് സ്ത്രൈയാതുസ്: (Butorides Striatus)     
കണ്ടൽക്കാടുകളിൽ ഇവയെ കണ്ടുവരുന്നു. കുളക്കൊക്കിനേക്കാൾ അല്പം ചെറുതും കൃശഗാത്രവുമാണ്. ഞാറ വർഗ്ഗത്തിൽ പെടുന്നു. കുളക്കരയിലും കായൽ, വയൽ അരികുകളിലും അനങ്ങാതെ നിന്ന് ഇവ ഇര പിടിക്കുന്നു. കേരളത്തിൽ ധാരാളമായി കണ്ടുവരുന്ന ഒരു പക്ഷിയാണിത്.

## രൂപവിവരണം
ചെറിയ, കുളക്കൊക്കുപോലെയുള്ള പക്ഷി. അധികം കറുപ്പും ചാരനിറവും തിളങ്ങുന്ന പച്ച നിറവുമുണ്ട്. ചാരനിറവും കടും പച്ചനിറമോ മഞ്ഞകലർന്ന പച്ചനിറത്തോടുകൂടിയ മുകൾഭാഗം. അടിവശം ചാരനിറം. കവിളും കഴുത്തും വെള്ള.തലയും കഴുത്തും ചാരനിറം.
## അവലംബം

## ഇതും കാണുക

*ചെറുമുണ്ടി
*പെരുംമുണ്ടി
*തിരമുണ്ടി 
*കാലിമുണ്ടി
*ചാരമുണ്ടി
*ചായമുണ്ടി
*കുളക്കൊക്ക്

വർഗ്ഗം:മുണ്ടികൾ
വർഗ്ഗം:കേരളത്തിലെ പക്ഷികൾ
വർഗ്ഗം:ഗയാനയിലെ പക്ഷികൾ
വർഗ്ഗം:ഏഷ്യയിലെ പക്ഷികൾ
വർഗ്ഗം:ട്രിനിഡാഡ് ടൊബാഗോയിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:കൊറിയയിലെ പക്ഷികൾ
വർഗ്ഗം:ജപ്പാനിലെ പക്ഷികൾ
വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ഭൂട്ടാനിലെ പക്ഷികൾ
വർഗ്ഗം:ബർമ്മയിലെ പക്ഷികൾ
വർഗ്ഗം:വിയറ്റ്നാമിലെ പക്ഷികൾ
വർഗ്ഗം:കംബോഡിയയിലെ പക്ഷികൾ
വർഗ്ഗം:തായ്‌ലാന്റിലെ പക്ഷികൾ
വർഗ്ഗം:തുർക്കിയിലെ പക്ഷികൾ
വർഗ്ഗം:മലേഷ്യയിലെ പക്ഷികൾ
വർഗ്ഗം:സിംഗപ്പൂരിലെ പക്ഷികൾ
വർഗ്ഗം:ബ്രൂണൈയിലെ പക്ഷികൾ
വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:ഫിലിപ്പീൻസിലെ പക്ഷികൾ
വർഗ്ഗം:കാമറൂണിലെ പക്ഷികൾ
വർഗ്ഗം:ഉക്രൈനിലെ പക്ഷികൾ
വർഗ്ഗം:പോർട്ടോ റിക്കോയിലെ പക്ഷികൾ
കണ്ണൂർ (വിവക്ഷകൾ)

**കണ്ണൂർ**‍ എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം.

*കണ്ണൂർ - കണ്ണൂർ നഗരത്തെ കുറിച്ച്
*കണ്ണൂർ (ജില്ല) - കണ്ണൂർ ജില്ലയെകുറിച്ച്
*കണ്ണൂർ (മലയാളചലച്ചിത്രം) - 1997-ൽ പുറത്തിറങ്ങിയ മലയാള ചലച്ചിത്രം.
*കണ്ണൂർ ജില്ലാ പഞ്ചായത്ത് - കണ്ണൂർ ജില്ലയിലെ ജില്ലാ പഞ്ചായത്ത്
* കണ്ണൂർ കോർപ്പറേഷൻ
*കണ്ണൂർ നഗരസഭ - 
*കണ്ണൂർ താലൂക്ക്
*കണ്ണൂർ ബ്ലോക്ക് പഞ്ചായത്ത്
കേരള പ്രസ്‌ അക്കാദമി

കേരളത്തിലെ പത്രപ്രവർത്തകരുടെ തൊഴിൽ മികവിനുള്ള പരിശീലനവും പത്രപ്രവർത്തന മേഖലയിലെ പഠന ഗവേഷണങ്ങളുടെ ഏകോപനവും ലക്ഷ്യമാക്കി 1979 മാർച്ച് 19 ന് നിലവിൽവന്ന സ്ഥാപനമാണ് കേരള പ്രസ് അക്കാദമി. പത്രപ്രവർത്തകരുടെ ഇടയിൽ പ്രൊഫഷണലിസം, മേന്മ എന്നിവ പ്രോത്സാഹിപ്പിക്കുക എന്നതാണ് അക്കാദമിയുടെ പ്രഖ്യാപിത ലക്ഷ്യം. കേരള സർക്കാർ, കേരള യൂണിയൻ ഓഫ് വർക്കിംഗ് ജേർണലിസ്റ്റ്സ്, ഇന്ത്യൻ ന്യൂസ്പേപ്പർ സൊസൈറ്റി എന്നിവരുടെ ഒരു സംയുക്ത സംരംഭമാണിത്.
ഇലക്ട്രോണിക് നവമാധ്യമങ്ങൾ ഉൾപ്പെടെയുള്ള മാധ്യമരംഗത്തെ പുതിയ പ്രവണതകൾക്കും മുന്നേറ്റങ്ങൾക്കും അനുസൃതമായി പ്രവർത്തനങ്ങളിൽ മാറ്റം വരുത്തണമെന്ന നിർദ്ദേശങ്ങൾ പരിഗണിച്ച് 2014 നവംബറിൽ സർക്കാർ പ്രസ് അക്കാദമിയെ കേരള മീഡിയ അക്കാദമിയായി പുനസംഘടിപ്പിച്ചു.
## ചരിത്രം
കേരള സർക്കാർ, കേരള യൂണിയൻ ഓഫ് വർക്കിംഗ് ജേർണലിസ്റ്റ്സ്, ഇന്ത്യൻ ന്യൂസ്പേപ്പർ സൊസൈറ്റി എന്നിവ ചേർന്നാണ് ഈ സംരംഭം ആരംഭിച്ചത്. ഇത് 1979-ലായിരുന്നു. 1984-ൽ മനുഷ്യാവകാശപ്രശ്നങ്ങളെ സംബന്ധിച്ച് മലയാളം വർത്തമാനപ്പത്രങ്ങളിൽ പ്രസിദ്ധീകരിക്കുന്ന മികച്ച റിപ്പോർട്ടുകൾക്കായി വി. കരുണാകരൻ നമ്പ്യാർ അവാർഡ് സ്ഥാപിച്ചു. 1985 മേയ് മാസത്തിൽ കാക്കനാട് പ്രസ്സ് അക്കാദമിയുടെ ആസ്ഥാനം ഉദ്ഘാടനം ചെയ്യപ്പെട്ടു. അതിനടുത്തവർഷം പ്രസ് അക്കാദമി "പോസ്റ്റ് ഗ്രാജുവേറ്റ് ഡിപ്ലോമ ഇൻ ജേണലിസം" എന്ന ഒരുവർഷ കോഴ്സ് ആരംഭിച്ചു. 1992-ൽ ഡോ. മൂക്കന്നൂർ നാരായണൻ അവാർഡ്, ചൗവര പരമേശ്വരൻ അവാർഡ് എന്നിങ്ങനെ പുതിയ രണ്ട് അവാർഡുകളും ആരംഭിക്കുകയുണ്ടായി. 1993-ൽ "പോസ്റ്റ് ഗ്രാജുവേറ്റ് ഡിപ്ലോമ ഇൻ പബ്ലിക് റിലേഷൻസ് ആൻഡ് അഡ്വർട്ടൈസിംഗ്" എന്ന ഒരു വർഷ കോഴ്സും ആരംഭിച്ചു. 1996-ൽ ജേണലിസത്തിന് മൊഫൂസിൽ റിപ്പോർട്ടേഴ്സ് അവാർഡ് എന്ന വാർഷിക പുരസ്കാരവും ആരംഭിക്കുകയുണ്ടായി.

## ഉദ്ദേശലക്ഷ്യങ്ങൾ
#പത്രപ്രവർത്തനമേഖലയിൽ പഠനവും ഗവേഷണവും പ്രോത്സാഹിപ്പിക്കുകയും അത്തരം ശ്രമങ്ങൾ സമന്വയിപ്പിക്കുകയും ചെയ്യുക.
#പരിശീലന കോഴ്സുകൾ, വർക്ക് ഷോപ്പുകൾ, സെമിനാറുകൾ, എക്സിബിഷനുകൾ, കൺസൾട്ടൻസി സർവ്വീസുകൾ എന്നിവ പത്രപ്രവർത്തകർ, മാദ്ധ്യമ മാനേജുമെന്റുകൾ സർവ്വകലാശാലകൾ എന്നിവയുമായി യോജിച്ച് നടത്തുകയും നടത്താൻ സഹായിക്കുകയും ചെയ്യുക. 
#ഗ്രന്ഥങ്ങൾ, ആനുകാലികങ്ങൾ, മോണോഗ്രാഫുകൾ, ഗവേഷണപ്രബന്ധങ്ങൾ എന്നിവ പ്രസിദ്ധീകരിക്കുക.
#അക്കാദമിക സ്ഥാപനങ്ങളുമായും സംഘടനകളുമായും സഹകരിച്ച് പത്രപ്രവർത്തനം പഠിപ്പിക്കുവാനായി സിലബസ് തയ്യാറാക്കുക. 
#വ്യക്തികൾക്കും സ്ഥാപനങ്ങൾക്കും സംഘടനകൾക്കും പുരസ്കാരങ്ങൾ നൽകുക. പത്രപ്രവർത്തനത്തിൽ ഗവേഷണം നടത്തുന്നതിനായി ഗ്രാന്റുകൾ നൽകുക. 
# പത്രപ്രവർത്തനം, പബ്ലിക് റിലേഷൻസ്, ഫോട്ടോ ജേണലിസം, പരസ്യം എന്നിവയിൽ പോസ്റ്റ് ഗ്രാജുവേറ്റ് ഡിപ്ലോമ കോഴ്സുകൾ നടത്തുക.

## ഭരണം
പത്രപ്രവർത്തകർ, മാദ്ധ്യമ ഉടമകൾ, സർക്കാർ പ്രതിനിധികൾ എന്നിവരടങ്ങുന്ന എക്സിക്യൂട്ടീവ് കൗൺസിലും ജനറൽ കൗൺസിലുമാണ് ഭരണം നടത്തുന്നത്. കേരള സർക്കാരാണ് കൗൺസിലുകളെ നിയമിക്കുന്നത്. 

## അവലംബം

## പുറത്തുനിന്നുള്ള കണ്ണികൾ

*പ്രസ് അക്കാദമി വെബ് വിലാസം
അൽ ബഖറ

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർ‌ആൻ|ഖുർആനിലെ]]** രണ്ടാമത്തെ അദ്ധ്യായമാണ്‌ **അൽ ബഖറ** (അറബി: ****).വിശുദ്ധ ഖുർ‌ആനിലെ ഏറ്റവും വലിയ അദ്ധ്യായമാണിത്. ആയത്തുൽ കുർസീ എന്നറിയപ്പെടുന്ന പ്രത്യേക സൂക്തവും (സൂക്തം 255), ഖുർ‌ആനിലെ ഏറ്റവും വലിയ സൂക്തവും (സൂക്തം 282)  ഉൾക്കൊള്ളുന്നത് ഈ അദ്ധ്യായത്തിലാണ്.

## അദ്ധ്യായത്തിന്റെ പേര്
ഈ അദ്ധ്യായത്തിലെ 67 മുതൽ 73വരെയുള്ള സൂക്തങ്ങളിൽ മൂസാ നബി ഇസ്രായീല്യരോട് ഒരു പശുവിനെ അറുക്കാൻ കല്പിച്ച സംഭവം സൂചിപ്പിക്കുന്നതിനാലാണ് ഈ പേര് വന്നത്.

## അവതരണ കാലം
ഈ അദ്ധ്യായത്തിന്റെ ഭൂരിപക്ഷം ഭാഗങ്ങളും മുഹമ്മദ് നബിയുടെ മദീനയിലെ ജീവിതത്തിനിടയ്ക്ക് വെളിപ്പെട്ടതാണ്; ചുരുക്കം ചില വചനങ്ങൾ അവസാനകാലത്ത് മക്കയിലും.

## ആയത്തുൽ കുർസീ

അൽ ബഖറ അദ്ധ്യായത്തിലെ 255-മത്തെ സൂക്തത്തെ ആയത്തുൽ കുർസീ എന്നു വിളിക്കുന്നു. *[[അല്ലാഹു|അല്ലാഹുവിന്റെ]] രാജപീഠം* (കുർസിയ്യ് ) പരാമർശിക്കപ്പെടുന്നതു കൊണ്ടാണ് സൂക്തത്തിന് ഈ പേര് വന്നത്. അല്ലാഹുവിന്റെ പല നാമങ്ങളും ഗുണങ്ങളും ഈ സൂക്തത്തിൽ പരാമർശിക്കുന്നു. അതിനാൽ ഖുർ‌ആനിലെ ഏറ്റവും പ്രാധാന്യമുള്ള സൂക്തമായി ആയത്തുൽ കുർസീ കണക്കാക്കപ്പെടുന്നു.

മുഹമ്മദ് നബിയുടെ അനുയായി ആയിരുന്ന ഉബയ്യു‌ബ്നു ക‌അബിൽ നിന്ന് നിവേദനം ചെയ്യപ്പെട്ട ഒരു ഹദീസിൽ **“അല്ലാഹുവിന്റെ ഗ്രന്ഥത്തിലെ ഏറ്റവും മഹത്തായ സൂക്തം“** എന്ന് മുഹമ്മദ് നബി ഈ ആയത്തിനെ വിശേഷിപ്പിച്ചിരിക്കുന്നതായി രേഖപ്പെടുത്തിയിരിക്കുന്നു.

### ആയത്തുൽ കുർസീയുടെ പരിഭാഷ

## ഖുർആനിലെ ഏറ്റവും വലിയ ആയത്ത്
ഈ സൂറത്തിലെ 282-മത്തെ ആയത്താണ് ഖുർആനിലെ ഏറ്റവും വലിയ ആയത്ത്. ഈ ആയത്തിൽ കടം ഇടപാടുകൾ എഴുതി വെക്കുന്നതിനെ കുറിച്ച് പ്രതിപാതിക്കുന്നു. ഈ ആയത്തിനെ ആയത്തു ദൈൻ (കടത്തെ കറിച്ചുള്ള ആയത്ത്) എന്നും അറിയപ്പെടുന്നു. 

## കൂടുതൽ അറിവിന്
* അൽ ബഖറ(വിക്കിസോഴ്‌സ്)
* തഫ്‌സീർ അഥവാ വിവരണം (tafsir.com) 
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ 
* അൽ ബഖറ (അറബി) - Altafsir.com
* അദ്ധ്യായം 2, അൽ ബഖറ
* ആയതുൽ കുർസി പഠനം (mounthira.com)
* അൽ ബഖറ - അറബിയും വിവിധ ഭാഷകളിലുള്ള ലിപ്യന്തരീകരണവും
* ഖുർ‌ആൻ പാരായണം (readquran.blogspot.com)
ആലു ഇംറാൻ

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** മൂന്നാം അദ്ധ്യായമാണ്‌ **ആലു ഇംറാൻ** (ഇംറാൻ കുടുംബം).

**അവതരണം**: മദീനയിൽ

**സൂക്തങ്ങൾ**: 36

## അദ്ധ്യായത്തിന്റെ പേര്
ഇമ്രാൻ കുടുംബത്തെ കുറിച്ച് ഈ അദ്ധ്യായത്തിൽ ഒരു പരാമർശമുള്ളതുകൊണ്ടാണ് (സൂക്തം 33) ഈ പേര്. ഈസാ നബിയുടെ മാതാവായ മർ‌യം ബീവിയുടെ പിതാവ് ഇമ്രാൻ ആണ് പരാമർശിക്കപ്പെടുന്നത്.

## കാലം
ഉള്ളടക്കത്തെ അടിസ്ഥാനമാക്കി നാലു സമയങ്ങളിലായാണ് ഈ അദ്ധ്യായം അവതരിക്കപ്പെട്ടത്.
* സൂക്തം 1-32 - ബദർ യുദ്ധത്തിന് തൊട്ടു ശേഷം.
* സൂക്തം 33-63 - ഹിജ്ര ഒൻപതാം കൊല്ലം നജ്രാൻ ദേശക്കാരായ ഒരു ക്രിസ്ത്യൻ നിവേദക സംഘം മുഹമ്മദ് നബിയെ കാണാൻ വന്ന സംഭവത്തെ തുടർന്ന്
* സൂക്തം 64-120 - ഈ സൂക്തങ്ങൾ ആദ്യത്തെ ഭാഗത്തിന് (സൂക്തം 33-63) ശേഷം അവതരിച്ചവയാണ്
* സൂക്തം 121-200 - ഉഹ്ദ് യുദ്ധത്തിന് ശേഷം അവതരിച്ചവ.

## അവലംബം



## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഫ്രാൻസ് ഫാനൻ

ഒരു ഫ്രഞ്ച് വെസ്റ്റ് ഇന്ത്യൻ മനഃശാസ്ത്രജ്ഞനും സാമൂഹ്യചിന്തകനുമായിരുന്നു **ഫ്രാൻസ് ഫാനൻ**. അപകോളനീകരണത്തെക്കുറിച്ചും കോളനീകരണത്തിന്റെ മനഃശാസ്ത്രത്തെക്കുറിച്ചും ഏറെ ചിന്തിച്ച വിപ്ലവകാരിയായിരുന്നു അദ്ദേഹം. അപകോളനീകരണപ്രസ്ഥാനത്തിന്റെ ബൈബിൾ എന്നറിയപ്പെടുന്ന ഭൂമിയിലെ പതിതർ എന്ന വിഖ്യാത ഗ്രന്ഥത്തിന്റെ കർത്താവ്. സ്വാതന്ത്ര്യത്തിനും വംശവിവേചനത്തിനെതിരായുമുള്ള പോരാട്ടങ്ങളിലൂടെ പ്രസിദ്ധനായ അദ്ദേഹത്തിന്റെ രചനകൾ ലോകത്തെമ്പാടുമുള്ള കൊളോണിയൽ വിരുദ്ധരായ സ്വാതന്ത്ര്യപ്പോരാളികളുടെ ഊർജ്ജസ്രോതസ്സായി വർത്തിച്ചു.

രണ്ടാം ലോകമഹായുദ്ധകാലത്ത് നാസികൾക്കെതിരെ യുദ്ധം ചെയ്തു. ഫ്രഞ്ചു പൌരനായ ഫ്രാൻസ് ഫാനൻ അൾജീരിയയിലെ ഫ്രഞ്ച് കോളനിഭരണകാലത്ത് ഉയർന്നു വന്ന അൾജീരിയൻ സ്വാതന്ത്ര്യപ്രസ്ഥാനത്തിൽ ചേർന്നു പ്രവർത്തിച്ചിരുന്നു.

കോളനീകരണത്തിനെതിരായ ചെറുത്തുനിൽപ്പ് സായുധ മാർഗങ്ങളിലൂടെ മാത്രമേ ഫലപ്രദമാവൂ എന്ന് ഫാനൻ വിശ്വസിച്ചിരുന്നു. ആയുധവും ശക്തിയുമുപയോഗിച്ച് തട്ടിയെടുത്തത് തിരിച്ചു പിടിക്കാൻ ആയുധം പ്രയോഗിച്ചേ തീരൂവെന്നായിരുന്നു അദ്ദേഹത്തിന്റെ അഭിപ്രായം.

## രചനകൾ
*Black Skin, White Masks, transl. Charles Lam Markmann (1967: New York, Grove Press) 
*A Dying Colonialism 
*Toward the African Revolution 
*The Wretched of the Earth, transl. Constance Farrington (1963: New York, Grove Weidenfeld) 
*Toward the African Revolution, transl. Haakon Chavalier (1969: New York, Grove Press) 
*"Reciprocal Bases of National Culture and the Fight for Freedom." A Speech by Frantz Fanon included in The Wretched of the Earth

വർഗ്ഗം:ജീവചരിത്രം
വർഗ്ഗം:ഫ്രഞ്ച് മനഃശാസ്ത്രജ്ഞർ
വർഗ്ഗം:ജൂലൈ 20-ന് ജനിച്ചവർ
വർഗ്ഗം:1925-ൽ ജനിച്ചവർ
വർഗ്ഗം:ഡിസംബർ 6-ന് മരിച്ചവർ
വർഗ്ഗം:1961-ൽ മരിച്ചവർ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:മാർക്സിസ്റ്റ് സൈദ്ധാന്തികർ
കെ.പി. ബ്രഹ്മാനന്ദൻ

മലയാള ചലച്ചിത്രലോകത്തെ ശ്രദ്ധേയനായ പിന്നണിഗായകനായിരുന്നു **കെ.പി. ബ്രഹ്മാനന്ദൻ** (ഫെബ്രുവരി 22, 1946 - ഓഗസ്റ്റ് 10, 2004) . കാൽനൂറ്റാണ്ടോളം ചലച്ചിത്രലോകത്തു സജീവമായിരുന്നിട്ടും നൂറോളം പാട്ടുകൾ മാത്രമേ ബ്രഹ്മാനന്ദൻ ആലപിച്ചിട്ടുള്ളൂ. എങ്കിലും ശ്രോതാക്കളുടെ മനസ്സിൽ സ്ഥാനം നേടിയ ഒരുപിടി ഗാനങ്ങൾ ഇദ്ദേഹത്തിന്റേതായുണ്ട്. യേശുദാസ്, ജയചന്ദ്രൻ എന്നീ ഗായകരുടെ പ്രതാപകാലത്ത് ചലച്ചിത്രലോകത്തെത്തിയ ബ്രഹ്മാനന്ദൻ ഇവർക്കൊപ്പം മലയാളികളുടെ മനസ്സിൽ സ്ഥാനം നേടിയിരുന്നു.

## സംഗീതജീവിതം
1946 ഫെബ്രുവരി 22ന് തിരുവനന്തപുരം ജില്ലയിൽ കടയ്ക്കാവൂരിൽ ജനിച്ച ബ്രഹ്മാനന്ദൻ പന്ത്രണ്ടാം വയസ്സിൽ ശാസ്ത്രീയസംഗീതം അഭ്യസിച്ചുതുടങ്ങി. കടയ്ക്കാവൂർ സുന്ദരം ഭാഗവതർ, ഡി.കെ. ജയറാം എന്നിവർക്കു കീഴിൽ സംഗീതം അഭ്യസിച്ച ബ്രഹ്മാനന്ദൻ അഖിലേന്ത്യാ റേഡിയോയുടെ മികച്ച ലളിതഗാനത്തിനുള്ള പുരസ്കാരം നേടിയതോടെയാണ് ശ്രദ്ധിക്കപ്പെട്ടു തുടങ്ങിയത്. കെ.രാഘവൻ സംഗീതസംവിധാനം നിർവഹിച്ച “കള്ളിച്ചെല്ലമ്മ” എന്ന ചിത്രത്തിനുവേണ്ടി പാടി 1969ൽ ചലച്ചിത്രലോകത്തെത്തി. ഈ സിനിമയ്ക്കുവേണ്ടി ബ്രഹ്മാനന്ദൻ ആലപിച്ച “മാനത്തേകായലിൽ...” എന്ന ഗാനം മലയാളത്തിലെ എക്കാലത്തെയും മികച്ച ഗാനങ്ങളിലൊന്നായി വിലയിരുത്തപ്പെടുന്നു. “തെക്കൻ കാറ്റ്” എന്ന ചിത്രത്തിലെ “പ്രിയമുള്ളവളേ നിനക്കുവേണ്ടി...”, “ശാസ്ത്രം ജയിച്ചു മനുഷ്യൻ തോറ്റു” എന്ന ചിത്രത്തിലെ “താരകരൂപിണീ...” എന്നീ ഗാനങ്ങളും ഈ ഗായകന്റെ സ്വരത്തിലൂടെ ശ്രദ്ധിക്കപ്പെട്ടു.പ്രശസ്ത ഗായകനായിരുന്ന അന്തരിച്ച അയിരൂർ സദാശിവൻ അദ്ദേഹത്തിന്റെ ആത്മസുഹൃത്തായിരുന്നു.

ചലച്ചിത്രസംഗീത നിരൂപകനായ വി.ആർ. സുധീഷിന്റെ അഭിപ്രായത്തിൽ ആലാപനശുദ്ധിയും നാടകീയമായ വിസ്തൃതിയും കാമുകത്വവും ഭാവതീവ്രതയുമായിരുന്നു ബ്രഹ്മാനന്ദന്റെ പാട്ടുകളുടെ സവിശേഷതകൾ. മിതഭാഷിയും തന്റേടിയുമായിരുന്ന അദ്ദേഹം അവസരങ്ങൾക്കായി തേടിപ്പോകുന്ന പതിവില്ലായിരുന്നു. കെ. രാഘവൻ, വി. ദക്ഷിണാമൂർത്തി, എം.കെ. അർജുനൻ, എ.റ്റി. ഉമ്മർ, ആർ.കെ. ശേഖർ എന്നീ സംഗീതസംവിധായകർക്കു കീഴിലാണ് ബ്രഹ്മാനന്ദൻ മിക്ക ഗാനങ്ങളും ആലപിച്ചത്. എന്നാൽ അക്കാലത്തെ ഏറ്റവും ശ്രദ്ധേയനായ സംഗീതസംവിധായകനായിരുന്ന ജി. ദേവരാജൻ ബ്രഹ്മാനന്ദനെ നിരന്തരമായി അവഗണിച്ചിരുന്നു എന്ന ആരോപണമുണ്ട്.

മലയാളത്തിനു പുറമേ തമിഴിലും ഏതാനും സിനിമകൾക്കുവേണ്ടി പാടിയിട്ടുണ്ട്. ഇളയരാജാ, ശങ്കർ ഗണേഷ് എന്നീ സംഗീതസംവിധായകരായിരുന്നു തമിഴിൽ ബ്രഹ്മാനന്ദന് അവസരം നൽകിയത്.

“മലയത്തിപ്പെണ്ണ്”, “കന്നിനിലാവ്” എന്നീ സിനിമകൾക്കുവേണ്ടി ബ്രഹ്മാനന്ദൻ സംഗീതസംവിധാനവും നിർവഹിച്ചിട്ടുണ്ട്. ഇതിൽ കന്നിനിലാവ് പ്രദർശനത്തിനെത്തിയില്ല. മലയത്തിപ്പെണ്ണിനുവേണ്ടി അദ്ദേഹം ഈണം പകർന്ന് ഉണ്ണിമേനോനും കെ.എസ്. ചിത്രയും ചേർന്ന് ആലപിച്ച 'മട്ടിച്ചാറ് മണക്കണ്' എന്ന ഗാനം പ്രസിദ്ധമാണ്.
## കെ. പി. ബ്രഹ്മാനന്ദൻ ആലപിച്ച ഗാനങ്ങൾ

പ്രമേഹബാധിതനായി ഏറെക്കാലം ചികിത്സയിലായിരുന്ന ബ്രഹ്മാനന്ദൻ തന്റെ അൻപത്തെട്ടാം വയസിൽ 2004 ഓഗസ്റ്റ് 10നു കടയ്ക്കാവൂരിലെ വസതിയിൽ വച്ച് അന്തരിച്ചു. ഭാര്യയും രണ്ടു മക്കളുമുണ്ട്. അദ്ദേഹത്തിന്റെ മകനായ രാകേഷ് ബ്രഹ്മാനന്ദനും ചലച്ചിത്രപിന്നണിഗായകനാണ്.

## പുരസ്കാരങ്ങൾ
*അഖിലേന്ത്യാ റേഡിയോയുടെ ലളിത സംഗീത പുരസ്കാരം.
*കേരള സംഗീത നാടക അക്കാദമി പുരസ്കാരം (2003)
## അവലംബം


വർഗ്ഗം:1946-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:ഓഗസ്റ്റ് 10-ന് മരിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
കലിസന്തരണോപനിഷത്ത്

കൃഷ്ണയജൂർ‌വ്വേദവുമായി ബന്ധപ്പെട്ട ഒരു വൈഷ്ണവ വേദാന്ത പുസ്തകമാണ്‌ **കലിസന്തരണോപനിഷത്ത്** (സംസ്കൃതം:कलिसन्तरन,IAST:). ഹരേ കൃഷ്ണ മന്ത്രത്തിന്റെ (ഹരേ കൃഷ്ണ മഹാമന്ത്രം എന്നും അറിയപ്പെടുന്നു)  ഉറവിടവും ഈ ഉപനിഷത്താണ്‌. ഹരേ കൃഷ്ണ മന്ത്രത്തിന്റെ പതിനാറ് വാക്കുകൾ  കലിയുഗത്തിന്റെ വിനാശകരമായ പ്രഭാവത്തെ നശിപ്പിക്കാൻ ശേഷിയുള്ളതാണ്‌ എന്ന് വൈഷ്ണവർ വിശ്വസിയ്ക്കുന്നു. 108 ഉപനിഷത്തുക്കളുടെ കൂട്ടത്തിൽ 103ആം സ്ഥാനമാണ്‌ കലിസന്തരണോപനിഷത്തിനുള്ളത്.

പതിനാറാം നൂറ്റാണ്ടിൽ ചൈതന്യ മഹാപ്രഭുവാണ്‌ ഈ ഉപനിഷത്ത് പ്രചരിപ്പിച്ചത്. അതുകൊണ്ടുതന്ന ഇത് കുറഞ്ഞത് പതിനാറാം നൂറ്റാണ്ടിനു മുൻപ് തന്നെ രചിക്കപ്പെട്ടതാവണം.ഈ ഉപനിഷത്ത് പ്രാചീന കാലം മുതൽക്കേ നിലവിലുള്ളതാണെന്ന് ഗൗഢീയ വൈഷ്ണവർ വിശ്വസിയ്ക്കുന്നു..

## അവലംബംക




## പുറത്തേക്കുള്ള കണ്ണികൾ
* കലിസന്തരണോപനിഷത്ത്  (in ITRANS)
* ചൈതന്യ മഹാപ്രഭുവും കലിസന്തരണോപനിഷത്തും 
* മുകുന്ദമാല സ്തോത്രം 
* 

വർഗ്ഗം:ഉപനിഷത്തുകൾ
ആമ്പൽ

ശുദ്ധജലത്തിൽ (പൊയ്കകളിലും മറ്റും) വളരുന്ന മനോഹരമായ പൂക്കൾ ഉണ്ടാവുന്ന ഒരു ചെടിയാണ്‌ **ആമ്പൽ**. ഇംഗ്ലീഷ്: വാട്ടർ ലില്ലി (Water lily) . ആമ്പൽ ബംഗ്ലാദേശിന്റേയും ശ്രീലങ്കയുടേയും ദേശീയപുഷ്പമാണ്‌. കേരളത്തിൽ സംഘകാലകൃതികളിലെ നെയ്തൽ തിണകളിലെ പുഷ്പം എന്ന നിലയിൽ തന്നെ പ്രാചീനകാലം മുതൽക്കേ ആമ്പൽ പ്രസിദ്ധിയാർജ്ജിച്ചിരുന്നു. താമരയോട് സമാനമായ സാഹചര്യങ്ങളിൽ വളരുന്ന ആമ്പൽ വിവിധതരങ്ങളിലും നിറങ്ങളിലും കാണപ്പെടുന്നു. നാടൻ ഇനങ്ങൾ വെള്ളയും ചുവപ്പും നിറത്തിലാണ്‌. ഇവ രാത്രിയിൽ പൂക്കുകയും പകൽ കൂമ്പുകയും ചെയ്യും. എങ്കിലും സങ്കര ഇനങ്ങൾ ചുവപ്പ്, മെറൂൺ, കടുംനീല, ഇളം നീല, മഞ്ഞ, വയലറ്റ് എന്നീനിറങ്ങളിൽ കാണപ്പെടുന്നു. ഇവ പകലാണ്‌ വിരിയുന്നത് എന്നതിനാൽ കൂടുതലായും ഉദ്യാനങ്ങളിൽ വളർത്തുന്നു. ഏകദേശം 50 ഓളം വ്യത്യസ്ത ആമ്പൽ ഇനങ്ങൾ ലഭ്യമാണ്‌. കോട്ടയം ജില്ലയിലെ മലരിക്കൽ എന്ന പ്രസിദ്ധമായ വിനോദ സഞ്ചാരകേന്ദ്രം മനോഹരമായ ചുവന്ന ആമ്പൽ പൂക്കളുടെ സാന്നിധ്യത്താൽ പ്രസിദ്ധമാണ്.

## പ്രത്യേകതകൾ
left|thumb|175px|മഞ്ഞ ആമ്പൽ പൂവ്

ആമ്പലിന്റെ തണ്ടിന്‌ മൂന്നു മീറ്ററോളം നീളമുണ്ടാകും. സസ്യങ്ങളിൽ ശ്വാസോച്ഛ്വാസത്തിനായുള്ള സ്റ്റൊമാറ്റ (stomata) എന്ന ഭാഗം കരയിൽ വളരുന്ന സസ്യങ്ങളിൽ ഇലകൾക്കടിയിലാണ്‌ കാണപ്പെടുക. എന്നാൽ ആമ്പലുകളിൽ ഇവ ഇലക്കു മുകൾഭാഗത്തായാണ്‌ കാണപ്പെടുന്നത്. ഇലയുടെ മുകൾഭാഗം ചെറിയ ചെറിയ മെഴുകുപരലുകളാൽ ആവരണം ചെയ്യപ്പെട്ടിരിക്കുന്നു. ഇത് ഇലകളെ വെള്ളം നനയുന്നതിൽ നിന്നും പ്രതിരോധിക്കുന്നു.

ആമ്പൽ പോലുള്ള ജലസസ്യങ്ങൾ അതിന്റെ ഇലകൾക്കു മുകളിലേക്ക് വരുന്ന ജലം ഇലയുടെ മദ്ധ്യഭാഗത്തേക്കെത്തിച്ച് ആവശ്യമായ ജലാംശം ആഗിരണം ചെയ്തതിനു ശേഷം ഇല ചെരിച്ച് വെള്ളത്തെ ചെറിയ തുള്ളികളായി പുറത്തേക്കൊഴുക്കുന്നു. ഈ പ്രക്രിയ താമരപ്രഭാവം (lotus effect) എന്നാണ്‌ അറിയപ്പെടുന്നത്.

പൂക്കൾക്ക് മൂന്നു നിര ദളങ്ങൾ കാണപ്പെടുന്നു. താമരയെ അപേക്ഷിച്ച് ഇവയുടെ തണ്ടിനു ബലം കുറവാണ്. തണ്ടിനു നീല കലർന്ന പച്ച നിറമാണ്. പൂക്കൾ ജലോപരിതലത്തിൽ നിന്ന് ഒരടിയോളം ഉയരത്തിൽ കാണപ്പെടുന്നു. ഇവ 4-5 ദിവസം വിരിഞ്ഞു നില്ക്കുകയും പൂവ് പൂർണ്ണവളർച്ചയെത്തിയശേഷം കൊഴിയാതെ വളഞ്ഞ് നുറുങ്ങി വെള്ളത്തിനടിയിൽ കായ നിക്ഷേപിക്കുകയും ചെയ്യുന്നു. ഈ വിത്തുകൾ മൂപ്പെത്തുവാൻ 1-2 മാസം വേണ്ടിവരും. വിളഞ്ഞ വിത്തിന്റെ പുറംഭാഗത്തിന്‌ കറുപ്പുനിറമാണ്‌. അവ കായിൽ നിന്ന് വേർപെട്ട് ചെളിയിൽ മുളച്ചുവരും.

## രസാദി ഗുണങ്ങൾ
രസം			:മധുരം, കഷായം

ഗുണം		:ഗുരു

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
പ്രകന്ദം, തണ്ട്, പൂവ്

## ഇതും കാണുക
*സുന്ദരി ആമ്പൽ

## ചിത്രശാല

File:Water_Lily_-_ആമ്പൽ_03.JPG|ആമ്പൽ പൂമൊട്ട്
File:Blue water lillys from pookote lake wayanad.JPG|വയനാട് പൂക്കോട് തടാകത്തിൽ വിരിഞ്ഞു നിൽക്കുന്ന നീല ആമ്പൽ പൂക്കൾ
Image:Flower-04-KayEss-2.jpeg|തേനീച്ച ആമ്പൽപ്പൂവിൽ നിന്ന് പരാഗണം നടത്തുന്നു.
ചിത്രം:8-മനുഷ്യനിർമ്മിത ചെറിയ ആമ്പൽപ്പൂ തടാകം.jpg|മനുഷ്യനിർമ്മിത ചെറിയ ആമ്പൽപ്പൂ തടാകം
Image:Waterlily.jpg|ആമ്പൽപ്പൂക്കൾ - മൊംബാസ, കെനിയ.
Image:Woman standing on Victoria cruziana.jpeg|ഒരു വിക്ടോറിയ ആമ്പൽ പൂവിന്റെ ഇതളിൽ നിൽക്കുന്ന സ്ത്രീ. ഇതളിൽ ഭാരം വീതിക്കുവാൻ ഒരു പലക വെച്ചിട്ടുണ്ട്.
Image:Nymphaeaceae by Aruna.jpg|വെള്ള ആമ്പൽ
ചിത്രം:ആമ്പൽക്കുളം.jpg|ആമ്പൽകുളം



## അവലംബം


## പുറത്തേക്കുള്ള കണ്ണികൾ

## കുറിപ്പുകൾ
 

വിഭാഗം:ഔഷധസസ്യങ്ങൾ

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ജലസസ്യങ്ങൾ
വർഗ്ഗം:ശുദ്ധജലസസ്യങ്ങൾ
വർഗ്ഗം:കേരളത്തിലെ സസ്യജാലം
ഡിയെഗോ വെലാസ്ക്വെസ്

thumb|right|സ്വയം വരച്ച ഛായാചിത്രം, 1630-നു അടുത്ത്
**ഡിയെഗോ വെലാസ്ക്വെസ്** (; 1599 ജൂൺ ആറിന് മാമോദീസ നടത്തി - ഓഗസ്റ്റ് 6, 1660) ഒരു സ്പാനിഷ് ചിത്രകാരൻ ആയിരുന്നു. സ്പെയിനിലെ രാജാവായ ഫിലിപ്പ് IV-ന്റെ കൊട്ടാരത്തിലെ ആസ്ഥാന ചിത്രകാരനായിരുന്നു വെലാസ്ക്വെസ്. ബാരോക്വ് കാലഘട്ടത്തിലെ തനതായ വ്യക്തിത്വമുള്ള ചിത്രകാരനായിരുന്നു ഇദ്ദേഹം. ഛായാചിത്രരചനയായിരുന്നു പ്രധാന മേഖല. ചരിത്രപരവും സാംസ്കാരികവുമായി പ്രാധാന്യമുള്ള ധാരാളം സീനറികളും ഇദ്ദേഹം വരച്ചിട്ടുണ്ട്. സ്പാനിഷ് രാജകുടുംബത്തിലെ അംഗങ്ങളുടെയും യൂറോപ്പിലെ പ്രധാനവ്യക്തികളുടെയും ധാരാളം ഛായാചിത്രങ്ങളും ഇദ്ദേഹം വരച്ചിട്ടുണ്ട്. ധാരാളം സാധാരണക്കാരുടെ ചിത്രങ്ങളും ഇദ്ദേഹം വരച്ചിട്ടുണ്ട്. 1656-ലാണ് ഇദ്ദേഹം തന്റെ ഏറ്റവും പ്രശസ്ത ചിത്രമായ *[[Las Meninas|ലാസ് മെനിനാസ്]]* വരച്ചത്.

പത്തൊൻപതാം നൂറ്റാണ്ടിന്റെ ആദ്യ ക്വാർട്ടർ മുതൽ വെലാസ്ക്വെസിന്റെ ചിത്രങ്ങൾ യഥാതഥപ്രസ്ഥാനത്തിലെയും ഇംപ്രഷണിസ്റ്റ് പ്രസ്ഥാനത്തിലെയും ചിത്രകാരന്മാർക്ക് മാതൃകയായിരുന്നു. എഡ്വാർഡ് മാനെ ഇക്കൂട്ടത്തിൽ പ്രശസ്തനായിരുന്നു. പ്രധാന ആധുനിക ചിത്രകാരായാ പാബ്ലോ പിക്കാസോ, സാൽവഡോർ ഡാലി, ഫ്രാൻസിസ് ബേക്കൺ എന്നിവർ വെലാക്വെസിന്റെ പ്രശസ്തമായ പല ചിത്രങ്ങളും പുനഃസൃഷ്ടിക്കുന്നതിലൂടെ അദ്ദേഹത്തെ ആദരിച്ചിട്ടുണ്ട്. 

ദുഃഖം നിറഞ്ഞ ജീവിതമാ‍യിരുന്നു ഡിയഗോ വെലാസ്ക്വെസിന്റേത്. അദ്ദേഹം 18-ആം വയസ്സിൽ വിവാഹം കഴിച്ചു. രണ്ട് പെണ്മക്കൾ ഉണ്ടായിരുന്നു. വെലാസ്ക്വെസ് 61-ആം വയസ്സിൽ അന്തരിച്ചു.

## ആദ്യകാല ജീവിതം

സ്പെയിനിലെ സെവിൽ എന്ന സ്ഥലത്താണ് വെലാസ്ക്വെസ് ജനിച്ചത്. ഹൊവാഒ റോഡ്രിഗസ് ഡാ സിൽവ, ജെറോണിമ വെലാക്വെസ് എന്നിവരായിരുന്നു മാതാപിതാക്കൾ. സെവില്ലിലെ സെന്റ് പീറ്റർ പള്ളിയിലാണ് ഇദ്ദേഹത്തിന്റെ മാമോദിസ നടന്നത്. 1599 ജൂൺ ആറിനായിരുന്നു ഇത്. ജനിച്ച് ഏതാനം ആഴ്ച്ചകൾക്കുള്ളിലാവണം ഈ ചടങ്ങ് നടന്നത്. വെലാസ്ക്വെസിന്റെ അച്ഛന്റെ മാതാപിതാക്കൾ പോർച്ചുഗലിൽ നിന്ന് ഏതാനം ദശകങ്ങൾക്കു മുൻപാണ് സെവില്ലിലേക്ക് താമസം മാറ്റിയത്. താഴെക്കിടയിലുള്ള കുലീനർ എന്ന സ്ഥാനമായിരുന്നു ഇവർക്കുണ്ടായിരുന്നത്. 

വെലാസ്ക്വെസിന് ഭാഷകളിലും തത്ത്വശാസ്ത്രത്തിലും നല്ല വിദ്യാഭ്യാസം ലഭിച്ചിരുന്നു. ആദ്യകാലം മുതൽക്കുതന്നെ കലയിൽ ഇദ്ദേഹം വലിയ താൽപ്പര്യം കാണിച്ചി‌രുന്നു. ഫ്രാൻസിസ്കോ ഡെ ഹെറേറയുടെ കീഴിലായിരുന്നു ഇദ്ദേഹം വിദ്യാഭ്യാസം നടത്തിയത്. നീണ്ട രോമങ്ങളുള്ള ബ്രഷുകൾ ഉപയോഗിക്കാൻ ഇദ്ദേഹം പഠിച്ചത് ഹെറേറയുടെ കീഴിലായിരുന്നിരിക്കണം. 

12 വയസ്സുള്ളപ്പോൾ ഇദ്ദേഹം വെലെസ്ക്വെസിന്റെ സ്റ്റുഡിയോ വിട്ട് ഫ്രാൻസിസ്കോ പാച്ചികോയുടെ കീഴിൽ അപ്രെന്റീസായി ജോലി ചെയ്യാൻ തുടങ്ങി. അദ്ദേഹം അഞ്ചു വർഷം ഇവിടെ തുടർന്നു.

## അവലംബം

## പുറത്തേയ്ക്കുള്ള കണ്ണികൾ

*Velázquez works at the Web Gallery of Art
*Velázquez at Artcyclopedia.com
*202 paintings by Diego Velázquez  at DiegoVelazquez.org
*Diego Velázquez at WikiPaintings.org 

വർഗ്ഗം:1599-ൽ ജനിച്ചവർ
വർഗ്ഗം: 1660-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 6-ന് മരിച്ചവർ
ഡിയെഗോ വെലാസ്ക്വെസ്
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
ചാമ്പ (വിവക്ഷകൾ)

*ചാമ്പ വീടുകളിൽ ഒക്കെ ധാരാളമായി കണ്ടുവരുന്ന ചാമ്പങ്ങ
*പനിനീർച്ചാമ്പ: "റോസ് ആപ്പിൾ മരം" എന്നറിയപ്പെടുന്ന ഈ മരത്തിലെ പഴങ്ങൾ പനിനീരിന്റെ ഗന്ധം ഉള്ളവയാണ്
*ഉള്ളിച്ചാമ്പ: ഉള്ളിയുടെ രൂപസാദൃശ്യമുള്ള പഴങ്ങൾ ഉണ്ടാവുന്ന മരമാണ് ഉള്ളിച്ചാമ്പ.
*കാട്ടുചാമ്പ : തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷം (Syzygium malabaricum)
*ആറ്റുചാമ്പ : പശ്ചിമഘട്ടതദ്ദേശവാസിയായ മറ്റൊരു മരം (Syzygium occidentale)
മാവ് (വിവക്ഷകൾ)

*മാവ് - മാവ് എന്ന ഫലവൃക്ഷം
*കശുമാവ് -പറങ്കിമൂച്ചി എന്ന ഫലവൃക്ഷം
*മാവ് - പൊടിച്ച ധാന്യം
*മാവ് - വെള്ളം ചേർത്ത് അരച്ച് തയ്യാറാക്കിയ ധാന്യം - ദോശമാവ്, ഇഡ്ഡലി മാവ് , തുടങ്ങിയവ.
പനിനീർ ചാമ്പ

മൈർട്ടേസിയൈ സസ്യകുടുംബത്തിൽപെട്ട ഒരു മരമാണ് **പനിനീർച്ചാമ്പ** (*Syzygium jambos*). 25 മീറ്റർ ഉയരം വരെ  ഉയരത്തിൽ വളരാറുണ്ട്. ഇതിന്റെ ഫലത്തിന്‌‍ പനിനീരിന്റെ സ്വാദും ഗന്ധവും ഉണ്ട്. അതുകൊണ്ട് ഇംഗ്ലീഷിൽ **റോസ് ആപ്പിൾ മരം** (Rose apple Tree) എന്നാണിതിനെ പറയുന്നത്. 
## പേരിനു പിന്നിൽ
സംസ്കൃതത്തിൽ ജമ്പുദ്വീപം എന്നത് ഇന്ത്യയുടെ മറ്റൊരു പേരാണ്. അതിൽ നിന്നാണ് ജാമ്പ എന്ന പദം ഉണ്ടായത് എന്ന് വിശ്വസിക്കുന്നു. പനീനീരിന്റെ ഗന്ധമുള്ളതിനാൽ പനിനീർ ചാമ്പ എന്നു വിളിക്കുന്നു.

## ചരിത്രം
ചാമ്പയുടെ ജന്മദേശം ഇന്ത്യയാണെന്ന് വിശ്വസിക്കുന്നു. ഹൊർത്തൂസ്‌ മലബാറിക്കുസ്‌ ചാമ്പയെക്കുറിച്ച് പ്രതിപാദിച്ചിരിക്കുന്നു.

## രൂപവിവരണം
ഇതിൻറെ ഇലകൾ നീണ്ടു രണ്ടറ്റവും കൂർത്തിരിക്കും. പൂക്കൾ അനവധി കേസരങ്ങളോടെ വിരിഞ്ഞു നിൽക്കും. കായ്കൾക്ക് പച്ചകലർന്ന ഇളം മഞ്ഞനിറവും ഉരുണ്ടതുമായിരിക്കും. മാംസള ഭാഗത്തിനുള്ളിലായി ഒരു വലിയ വിത്ത് ഉണ്ടായിരിക്കും. നട്ടു നാലാം വർഷം മുതൽ ഇവയിൽ നിന്നും വിളവെടുപ്പ് സാധ്യമാണ്.

## ഉപയോഗഗുണങ്ങൾ
ജാം, ജെല്ലി, സിറപ്പ്, അച്ചാർ എന്നിവയുടെ നിർമ്മാണത്തിനായി പനിനീർ ചാമ്പ ഉപയോഗിക്കുന്നു. കൂടാതെ വീട്ടുവളപ്പിൽ അലങ്കാരത്തിനായും തണൽ മരമായും ഇവ നട്ടു പിടിപ്പിക്കാറുണ്ട്. വിറ്റാമിൻ സി, കാർബോഹൈഡ്രേറ്റുകൾ, ഭക്ഷ്യനാരുകൾ, കൊഴുപ്പ്, കരോട്ടിൻ, സോഡിയം, പൊട്ടാസ്യം, ഫോസ്‌ഫറസ് എന്നിവ വിവിധ അളവുകളിൽ ഇതിലടങ്ങിയിരിക്കുന്നു.

## ചിത്രങ്ങൾ


ചിത്രം:ചാമ്പ-കായ്.jpg|ഇളം കായ്കൾ
ചിത്രം:പനിനീർചാമ്പ-പൂവ്.JPG|പൂവ്
ചിത്രം:പനിനീർ‍‍‍ ചാമ്പപ്പൂവ്.jpg 
ചിത്രം:Syzygium jambos.jpg|പൂമൊട്ടുകൾ
File:Syzygium jambos Foliage and fruit IMG 4901.JPG
File:Bell_Fruit_-_വെള്ള_ചാമ്പയ്ക്ക_01.jpg
File:Bell_Fruit_-_വെള്ള_ചാമ്പയ്ക്ക_02.jpg
File:Bell_Fruit_-_വെള്ള_ചാമ്പയ്ക്ക_03.jpg


## അവലംബം

## കുറിപ്പുകൾ
* മലയൻ ആപ്പിൾ

വർഗ്ഗം:സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
ശംഖുപുഷ്പം

ഇന്ത്യയിലെ മറ്റ് സ്ഥലങ്ങളിൽ **അപരാജിത** എന്ന പേരിലും അറിയപ്പെടുന്ന **ശംഖുപുഷ്പം** ഇംഗ്ലീഷിൽ Asian pigeonwings, bluebellvine, blue pea, butterfly pea, cordofan pea, Darwin pea എന്നീ പേരുകളിൽ അറിയപ്പെടുന്നു.  . സ്ത്രീകളൂടെ ജനനേന്ദ്രിയങ്ങളുടെ ഭാഗമായ കൃസരിയുടെ സമാന രൂപമായതിമാലാണ് ആംഗലേയത്തിൽ ആ പേർ വന്നത്. ആയുർ‌വേദത്തിൽ മാനസിക രോഗങ്ങൾക്കുള്ള മരുന്നായി ശംഖുപുഷ്പം ഉപയോഗിക്കുന്നു. ഇന്തോനേഷ്യയിലും മലേഷ്യയിലുമാണ്‌ ഇവയുടെ ഉത്ഭവം എന്നു വിശ്വസിക്കുന്നു.

വള്ളിച്ചെടിയായി വളരുന്ന ശംഖുപുഷ്പം നീല, വെള്ള (Clitoria ternatea alba) എന്നിങ്ങനെ രണ്ടിനമുണ്ട്. അഞ്ചോ ഏഴോ ചെറു ഇലകൾ ഒറ്റ ഞെട്ടിൽ കാണപ്പെടുന്നു. മനോഹരമായ പൂവ് ഒറ്റയായി ഉണ്ടാകുന്നു. പൂക്കളുടേയും ഫലങ്ങളുടേയും ആകൃതി പയർ ചെടിയിലേതു പോലെയാണ്. ഫലത്തിനുള്ളിൽ വിത്തുകൾ നിരനിരയായി അടുക്കിയിരിക്കും.

ശംഖുപുഷ്പത്തിന്റെ പച്ചവേര് വെണ്ണ ചേർത്ത് രാവിലെ വെറും വയറ്റിൽ പതിവായി കഴിച്ചാൽ കുട്ടികൾക്ക് ബുദ്ധിശക്തി, ധാരണാശക്തി എന്നിവ കൂടും എന്നു വിശ്വസിക്കപ്പെടുന്നു. ശംഖുപുഷ്പത്തിന്റെ വേരിന് മൂർഖൻ പാമ്പിന്റെ വിഷം നിർവീര്യമാക്കാൻ ശക്തിയുണ്ട് എന്നും പറയപ്പെടുന്നു. നീല ശംഖുപുഷ്പത്തിന്റെ ചെടി കഷായം കുടിച്ചാൽ ഉന്മാദം, ശ്വാസരോഗം, ഉറക്കമില്ലായ്മ എന്നിവ കുറയ്ക്കുന്നതാണ്. ഇതിന്റെ വേര് പശുവിൻ പാലിൽ അരച്ചുകലക്കി വയറിളക്കാൻ ഉപയോഗിക്കാറുണ്ട്. തൊണ്ടവീക്കം ഇല്ലാതാക്കാനും ഇതിന്റെ വേര് ഉപയോഗിക്കുന്നു. പനി കുറയ്ക്കാനും ശരീരബലം ഉണ്ടാകാനും മാനസിക രോഗചികിത്സയ്ക്കും സ്ത്രീകൾക്കുണ്ടാകുന്ന ലൈംഗിക അസുഖങ്ങൾക്കും ശംഖുപുഷ്പം എന്ന ഔഷധസസ്യം ഉപയോഗിക്കുന്നു.

പൂവ് ഇട്ടു തിളപ്പിച്ച വെള്ളം (ഒരു കപ്പിന് മൂന്നോ നാലോ പൂവ്) കട്ടൻചായപോലെ ഉന്മേഷദായകമായ ഒരു പാനീയമായി ഇപ്പോൾ കരുതുന്നുണ്ട്. ശംഖുപുഷ്പം എടുക്കുമ്പോൾ അതിന്റെ അടിഭാഗത്തുള്ള ഞെട്ട് കളഞ്ഞ് ഇതളുകൾ മാത്രം എടുക്കുക. പഞ്ചസാര ചേർക്കാതെ കുടിക്കുന്നതാണ് ഏറ്റവും ഉത്തമം. ന്യൂറോ ട്രാൻസ്മിറ്ററായ അസെറ്റൈൽ കൊളൈന്റെ അളവു വർദ്ധിപ്പിച്ച്  ഓർമ്മശക്തിയും തലച്ചോറിന്റെ പ്രവർത്തനവും മെച്ചപ്പെടുത്താൻ ഇത് സഹായിക്കുമെന്നും ഗ്ലൂക്കോസിന്റെ ആഗിരണത്തെ നിയന്ത്രിച്ചു ടൈപ്പ് 2 പ്രമേഹം നിയന്ത്രിക്കുന്നതിൽ ഉപകരിക്കുമെന്നും അർബുദസാധ്യത കുറയ്ക്കുമെന്നും ചില പഠനങ്ങളിൽ പറയുന്നു.

## രസാദി ഗുണ ങ്ങൾ
രസം			:തിക്തം, കഷായം

ഗുണം		:തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
വേര്, പൂവ്, സമൂലം

## ചിത്രശാല‍


പ്രമാണം:Clitoria ternatea flower ശംഖുപുഷ്പം.jpg|Clitoria_ternatea_flower_ശംഖുപുഷ്പം
പ്രമാണം:ClitoriaTerneataBud.JPG|പൂമൊട്ട്
പ്രമാണം:Clitoria ternatea.JPG|ശംഖുപുഷ്പം
പ്രമാണം:Clitoria ternatea2.JPG
പ്രമാണം:Clitoria MS4124.JPG|ശംഖു പുഷ്പം
പ്രമാണം:Starr 980529-1406 Clitoria ternatea.jpg|ശംഖു പുഷ്പം
പ്രമാണം:വെള്ളശംഖുപുഷ്പം.JPG|വെള്ളശംഖു പുഷ്പം
പ്രമാണം:Clitoria ternatea3.JPG|വെള്ള ശംഖുപുഷ്പം
പ്രമാണം:Sankupusham.JPG|മഴനനഞ്ഞുനിക്കുന്ന ശംഖുപുഷ്പം
പ്രമാണം:ശംഖുപുഷ്പത്തിന്റെ പൂവ്.jpg|ഒരു രാത്രി ദൃശ്യം
പ്രമാണം:Sankhu pushpam.JPG|ശംഖുപുഷ്പം
പ്രമാണം:വെള്ള ശംഖുപുഷ്പം.jpg|വെള്ള ശംഖുപുഷ്പം
പ്രമാണം:Clitoria ternatea Flower 1.JPG|ശംഖുപുഷ്പം
പ്രമാണം:നീലശംഖുപുഷ്പം.jpg|രണ്ട് ശംഖുപുഷ്പങ്ങൾ
പ്രമാണം:Asian pigeonwings.jpg|കേരള നീല ശംഖുപുഷ്പം 


## അവലംബം

## കുറിപ്പുകൾ
 

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മുല്ല

200 ൽ പരം ഇനങ്ങളുള്ള ഒലിയേസീ എന്ന കുടുംബത്തിലെ **ജാസ്മീനം** എന്ന ജനുസ്സിൽപ്പെട്ട കുറ്റിച്ചെടിയാണ്‌ **മുല്ല**. ഇംഗ്ലീഷിൽ ജാസ്മിൻ (Jasmine). "ദൈവത്തിന്റെ സമ്മാനം" എന്നർത്ഥമുള്ള യാസിൻ എന്ന പേർഷ്യൻ വാക്കിൽ നിന്നാണ് ജാസ്മിൻ എന്ന പേരിന്റെ ഉദ്ഭവം. ചിലയിനങ്ങൾ നിത്യഹരിത സസ്യങ്ങളും മറ്റുള്ളവ ഇലപൊഴിയും സസ്യങ്ങളുമാണ്. വെളുത്ത നിറമുള്ള മുല്ലപ്പൂക്കൾ വളരെ സുഗന്ധമുള്ളവയാണ്.

## ഇനങ്ങൾ
മുല്ലയുടെ പ്രധാന ഇനങ്ങൾ
**[[Jasminum dichotomum|ജാസ്മിനം ഡിഷോട്ടോമം]]*  Vahl - ഗോൾഡ് കോസ്റ്റ് മുല്ല
**[[Jasminum grandiflorum|ജാസ്മിനം ഗ്രാന്റിഫ്ലോറം]]*  L. - സ്പാനിഷ് മുല്ല, Royal Jasmine, Catalonian Jasmine 
**[[Jasminum humile|ജാസ്മിനം ഹ്യുമിൽ]]*  L.- ഇറ്റാലിയൻ മഞ്ഞ മുല്ല 
**[[Jasminum mesnyi|ജാസ്മിനം മെസ്നൈ]]*  Hance - ജാപ്പനീസ് മുല്ല,   Primrose Jasmine, Yellow Jasmine  
**[[Jasminum odoratissimum|ജാസ്മിനം ഒഡോറാറ്റിസിമം]]*  L. - മഞ്ഞ മുല്ല
**[[Jasminum officinale|ജാസ്മിനം ഒഫിസിനാലെ]]*  L. സാധാരണ മുല്ല,Poet's Jasmine, jasmine, jessamine
**[[Jasminum parkeri|ജാസ്മിനം പാർക്കെറി]]*  Dunn - കുള്ളൻ മുല്ല 
**[[Jasminum sambac|ജാസ്മിനം സംബക്]]*  (L.) Aiton - അറേബ്യൻ മുല്ല

## കൃഷിയും ഉപയോഗങ്ങളും
പൂക്കൾക്കുവേണ്ടി ഈ സസ്യം വളരെയധികം കൃഷിചെയ്യപ്പെടുന്നു. ഉദ്യാനസസ്യമായും, വീട്ടുമുറ്റങ്ങളിലും ഇവ വളർത്തപ്പെടുന്നു. 

മുല്ലപ്പൂമാല അലങ്കാരങ്ങൾക്കുപയോഗിക്കുന്നു. തെക്ക്-കിഴക്കൻ ഏഷ്യയിലെ സ്ത്രീകൾ മുല്ലപ്പൂ തലയിൽ ചൂടാറുണ്ട്. 

ചൈനയിൽ മുല്ലപ്പൂ ചായയിൽ ചേർക്കാറുണ്ട്. ജാസ്മിനം സാംബക് എന്ന ഇനമാണ് ചായനിർമ്മാണത്തിനുപയോഗിക്കുന്നത്. 

മുല്ലപ്പൂവിൽ നിന്നും വേർതിരിച്ചെടുക്കുന്ന സത്ത് പെർഫ്യൂം നിർമ്മാണത്തിനുപയോഗിക്കുന്നു. കുറച്ച് സത്തുണ്ടാക്കാൻ വളരെയധികം പൂക്കൾ ആവശ്യമായതിനാൽ ഇത് വളരെ വിലപിടിപ്പുള്ളതാണ്.‍ കൂടുതൽ സുഗന്ധമുള്ള സമയമായതിനാൽ രാത്രിയിലാണ് മുല്ലപ്പൂക്കൾ ശേഖരിക്കുക. ഇന്ത്യ, ഈജിപ്റ്റ്, ചൈന, മൊറാക്കൊ എന്നിവയാണ് മുല്ലപ്പൂസത്ത് ഉദ്പാദിപ്പിക്കുന്ന പ്രധാന രാജ്യങ്ങൾ.

## സാംസ്കാരിക പ്രാധാന്യം
ഫിലിപ്പീൻസ്, ഇന്തോനേഷ്യ, പാകിസ്താൻ എന്നീ രാജ്യങ്ങളുടെ ഔദ്യോഗിക പുഷ്പമാണ് മുല്ല. സിറിയയിലെ ദമസ്കോസ് നഗരത്തിന് "മുല്ലകളുടെ നഗരം" എന്ന് വിശേഷിപ്പിക്കപ്പെടാറുണ്ട്. 
## ചിത്രങ്ങൾ

പ്രമാണം:Jasminium_Sambac_-_കുടമുല്ല_02.JPG|കുടമുല്ല
പ്രമാണം:Garlands of Jasmine flowers.JPG|കേരളീയവനിതകൾ വിശേഷാവസരങ്ങളിൽ തലയിൽ മുല്ലപ്പൂ ചൂടുന്നു
പ്രമാണം:മുല്ല1.jpg|മൊട്ട് വിരിഞ്ഞ പൂവാകുമ്പോൾ.
പ്രമാണം:മുല്ലപ്പൂ.JPG|മുല്ലപ്പൂ
പ്രമാണം:അരിമുല്ലപ്പൂവ്.JPG|അരിമുല്ലപ്പൂവ്
ചിത്രം:മരമുല്ലപ്പൂ.JPG|മരമുല്ലയുടെ പൂ
പ്രമാണം:മുല്ലപ്പൂവ്.jpg|മുല്ലപ്പൂവുകൾ
പ്രമാണം:മുല്ലപ്പൂമൊട്ട്.jpg|മുല്ലപ്പൂവിൻറെ മൊട്ടുകൾ
പ്രമാണം:JasmineBud.JPG|മുല്ലമൊട്ട്
പ്രമാണം:മുല്ലപ്പൂക്കൾ.JPG
പ്രമാണം:Jasmine Bud.jpg|മുല്ലമൊട്ട്
File:The White Jasmine.jpg|മുല്ലപ്പൂവ്
File:Jasmin at Arikkad.jpg


## അവലംബം


വർഗ്ഗം:പുഷ്പങ്ങൾ
വർഗ്ഗം:മുല്ലകൾ
വർഗ്ഗം:സസ്യജനുസുകൾ
തിരമുണ്ടി

കായലോര പ്രദേശങ്ങളിലെ കണ്ടൽ കാടുകളിൽ കണ്ടു വരുന്ന (കേരളത്തിൽ അപൂർവ്വം കണ്ടുവരുന്നു) കൊക്കിന്റെ വർഗ്ഗത്തിൽ പെടുന്ന ഒരു പക്ഷിയാണ് **തിരമുണ്ടി**.  വലിപ്പം: 650മി.മീ. ലിംഗഭേദം വേർതിരിക്കാനാവില്ല

## പ്രത്യേകതകൾ

ആകൃതിയിലും വലിപ്പത്തിലും ചിന്നമുണ്ടികളോട് വളരെ സാദൃശ്യമുള്ള തിരമുണ്ടികളെ ശ്രീലങ്ക, ലക്ഷദ്വീപ്, പേർഷ്യ, ഇന്ത്യയുടെ പടിഞ്ഞാറൻ തീരപ്രദേശങ്ങൾ എന്നിവിടങ്ങളിൽ കണ്ടുവരുന്നു. കേരളത്തിലെ തീരപ്രദേശത്തും ചതുപ്പുകളിലും കായലോരത്തും നവംബർ മുതൽ മേയ് വരെയുള്ള മാസങ്ങളിൽ ദേശാടനപ്പക്ഷിയായി ഇവ എത്താറുണ്ട്. 

പ്രജനനകാലമൊഴികെ ബാക്കി എല്ലാക്കാലങ്ങളിലും തിരമുണ്ടികൾ ഒറ്റയ്ക്കാണ് സഞ്ചരിക്കുന്നത്. കടലിനോടും കായലിനോടും ചേർന്ന പരിതഃസ്ഥിതിയിൽ ജീവിക്കുന്ന ഈ പക്ഷികൾ പതഞ്ഞു പൊങ്ങുന്ന തിരകളിൽപ്പോലും നിർഭയമായി നിന്ന് മത്സ്യങ്ങളെ കൊത്തിയെടുക്കുന്നു. ഇവ ഞണ്ടുകളേയും കക്കാ പ്രാണികളേയും ഭക്ഷിക്കാറുണ്ടെങ്കിലും മത്സ്യങ്ങളാണ് മുഖ്യ ആഹാരം. പ്രജനന കാലത്ത് ഇവ മൂന്നോ നാലോ മുട്ടകളിടുന്നു. മുട്ടകൾക്ക് ഇളം നീലയോ പച്ചയോ നീലകലർന്ന പച്ചയോ നിറമായിരിക്കും. ഇവ കേരളത്തിൽ കൂടു കെട്ടുന്നതായോ മുട്ടയിട്ടു കുഞ്ഞു വിരിയിക്കുന്നതായോ കണ്ടെത്തിയിട്ടില്ല. 

### രൂപം
മഞ്ഞ കടും നീലയും ചാരവും കലർന്ന നിറം. ഈ വർഗ്ഗത്തിൽ പെട്ട തന്നെ വെളുത്ത തൂവലുകളുള്ള പക്ഷിയും കണ്ടു വരുന്നു(dark morph). തൂവലുകൾ വ്യത്യാസമുണ്ടെങ്കിലും രണ്ടിനത്തിനും മഞ്ഞ കീഴ്‌‌കൊക്കും ചാരനിറത്തിലുള്ള മേൽ‌കൊക്കും, കാൽ മുട്ടിനു കീഴെ മഞ്ഞ നിറവും ഉണ്ടാകും.തിരമുണ്ടിക്ക് വാലറ്റം വരെ 60-65 സെ.മീറ്ററോളം നീളമുണ്ടായിരിക്കും. തിരമുണ്ടികൾക്ക് സാധാരണ ചാരനിറമാണ്; തൂവെള്ള നിറത്തിലുള്ളവയും അപൂർവമല്ല. ചാരനിറമുള്ളവയിൽത്തന്നെ നീല കലർന്ന ഭസ്മനിറവും നല്ല കറുപ്പുനിറവും കലർന്നവയുമുണ്ട്. ഇരുണ്ട നിറമുള്ളവയുടെ താടിക്കും കഴുത്തിനും വെള്ള നിറമായിരിക്കും. പക്ഷിയുടെ തലയിലെ രണ്ടു തൂവലുകൾ മേല് പോട്ട് ഉയർന്ന് പിന്നിലേക്കു ചരിഞ്ഞു നില്ക്കുന്നു. ഇതിന്റെ കാലിന് മഞ്ഞനിറമായിരിക്കും.

### പ്രത്യുല്പാദനം
50 മി.മീ വലിപ്പമുള്ള പച്ചനിറത്തിലുള്ള മുന്നോ നാലോ മുട്ടകൾ ഇടും. ഇണചേരുന്ന മിഥുനകാലത്തും ശിശുപാലന സമയത്തും മാത്രം ശബ്ദം പുറപ്പെടുവിക്കും. ഇണകൾ ഒരുമിച്ചു തന്നെ ശിശുപാലനം ചെയ്യും. 
### ഭക്ഷണം
മത്സ്യം, ഞണ്ട്, അകശേരുകങ്ങൾ‍, തുടങ്ങിവയാണ് പ്രധാനഭക്ഷണം. കാൽമുട്ടോളം വെള്ളമുള്ളപ്പോൾ മത്സ്യത്തെ ചിറകുകൾ വിടർത്തി വിരട്ടിയോടിച്ചും ചാടിയും പിന്തുടർന്ന് പിടിക്കുന്നതിൽ ബഹുമിടുക്കുണ്ട് ഈ പക്ഷികൾക്ക്. 

## ഇതും കാണുക
* ചെറുമുണ്ടി
* ചെറുമുണ്ടി
* പെരുമുണ്ടി
* കാലിമുണ്ടി 
* ചിന്നക്കൊക്ക്
* ചാരമുണ്ടി
* ചായമുണ്ടി
## അവലംബം

വർഗ്ഗം:മുണ്ടികൾ
വർഗ്ഗം:കേരളത്തിലെ പക്ഷികൾ
തുമ്പ (തിരുവനന്തപുരം)

കേരളത്തിൽ തിരുവനന്തപുരം ജില്ലയിൽ സ്ഥിതി ചെയ്യുന്ന ഒരു ഗ്രാമം ആണ്  **തുമ്പ**. ഇസ്രോയുടെ(ISRO) ,  ഇന്ത്യയിലെ ആദ്യത്തെ  റോക്കറ്റ് വിക്ഷേപണ കേന്ദ്രം ആയ തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷൻ സ്ഥിതി ചെയ്യുന്ന സ്ഥലം എന്ന നിലയിൽ പ്രസിദ്ധമായ സ്ഥലമാണിത്. ഭൂമിയുടെ കാന്തിക മധ്യരേഖ (magnetic equator) ഇവിടെക്കൂടി കടന്നു പോകുന്നു എന്നതാണ് ഇവിടുത്തെ പ്രത്യേകത.

## ഭൂമിശാസ്ത്രം

തുമ്പ ഒരു വിസ്തൃതിയുള്ള ഗ്രാമം ആണ്. കിഴക്ക് മേനാംകുളം, വടക്ക് സെന്റ് ഡൊമിനിക് വെട്ടൂക്കാട്, തെക്ക് കൊച്ചുത്തുറ; പടിഞ്ഞാറ് അറേബ്യൻ കടൽ. എന്നിവ അതിർത്തിയായിരിക്കുന്നു. മേനകുളവുമായുള്ള അതിർത്തി പാർവതി പുത്തനാർ കനാൽ ആണ്. കൊച്ചത്തൂറയുമായുള്ള അതിർത്തി രാജീവ് ഗാന്ധി നഗർ റോഡാണ്. മുഴുവൻ ഗ്രാമങ്ങളും സമുദ്രനിരപ്പിൽ പരന്ന് കിടക്കുന്നു, തീരത്തോട് അടുത്തിരിക്കുന്ന നിലം ടാൻ നിറത്തിലുള്ള ബീച്ച് മണലാണ്. വെളുത്ത മണൽ കൊണ്ട് നിർമ്മിച്ച ഗ്രാമത്തിന്റെ മറ്റ് ഭാഗങ്ങളിൽ നിന്നും തികച്ചും ഇവിടം വ്യത്യസ്തമാണ്. 1990 കളുടെ അവസാനം വരെ തുമ്പ എന്നു വിളിച്ചിരുന്ന വെളുത്ത പുഷ്പങ്ങളുള്ള ഒരു ഔഷധ സസ്യം വളരെയധികം ഇവിടെ വളർന്നിരുന്നു. അതുകൊണ്ട് ഈ പ്രദേശത്തിന് പേര് തുമ്പ എന്നായി. TERLS 1968 ഫെബ്രുവരി 2 ന് ഐക്യരാഷ്ട്രസഭക്ക് സമർപ്പിച്ചു .

## അവലംബം
തുമ്പ (വിവക്ഷകൾ)

* തുമ്പ എന്ന സ്ഥലം, കേരളത്തിലെ തിരുവനന്തപുരത്തിനടുത്ത്
* തുമ്പ എന്ന ചെടി ഓണത്തിന്‌ വിശേഷമായത്
* കാശിത്തുമ്പ 
* ചൊറിയൻ തുമ്പ
സാംഖ്യം

അതിപ്രാചീനമായ ഭാരതീയ ദർശനം അഥവാ തത്വചിന്തയാണ്‌‌ സാംഖ്യം. (സംസ്കൃതം: सांख्य, IAST: Sāmkhya - എണ്ണുക) ആസ്തിക ദർശനങ്ങളിൽ ഒന്നായ ഇതിന്റെ ഉപജ്ഞാതാവ് കപിലൻ ആണ്‌. ഭാരതീയ ദർശനങ്ങളിൽ ഏറ്റവും ആദ്യത്തേതാണ് ഇത് എന്നാണ്‌ വിശ്വസിക്കപ്പെടുന്നത്. കപിലൻ രചിച്ച സാംഖ്യസൂത്രം കണ്ടുകിട്ടിയിട്ടില്ല. 14-ആം നൂറ്റാണ്ടിനോടടുപ്പിച്ച് എഴുതപ്പെട്ട സാംഖ്യസൂത്രമാണ്‌ ഇന്ന് പ്രചാരത്തിലുള്ളത്. രണ്ടാം നൂറ്റാണ്ടിലോ അഞ്ചാം നൂറ്റാണ്ടിലോ രചിക്കപ്പെട്ട സാംഖ്യകാരികയുമാണ്‌ ഇന്ന് ലഭ്യമായിട്ടുള്ള സാംഖ്യ കൃതികൾ. ഗ്രീക്ക് തത്ത്വചിന്തകനായ അനാക്സിമാന്ദർ (ക്രി.മു. ൬൧൦-൫൪൦) ആവിഷ്കരിച്ച പ്രപഞ്ച സൃഷ്ടി സിദ്ധാന്തവുമായി സാംഖ്യത്തെ താരതമ്യപ്പെടുത്താവുന്നതാണ്‌. മാക്സ് മുള്ളർ ക്ക് ശേഷം ഇതിനെ ഷഡ് ദർശനങ്ങൾ എന്ന് വിളിക്കപ്പെടുന്ന ആറ് ആസ്തിക തത്ത്വചിന്താ ദർശനങ്ങൾക്കൊപ്പം ചേർക്കപ്പെടുകയാണ്‌ ഉണ്ടായത്. 

ഇന്ന് ഈ സിദ്ധാന്തത്തിന്റെ വക്താക്കൾ ഇല്ലെങ്കിലും, തത്ത്വചിന്തയുടെ സ്വാധീനം യോഗം, വേദാന്തം എന്നീ സിദ്ധാന്തങ്ങളിൽ നിഴലിച്ചു കാണാം.

## നിരുക്തം
സാംഖ്യ എന്ന സംസ്കൃത പദത്തിന്‌ എണ്ണുക, കണക്കുകൂട്ടുക, വേർതിരിച്ച് കാണുക എന്നിങ്ങനെ വിവിധ അർത്ഥങ്ങൾ ഉണ്ട്. സാംഖ്യം എന്ന വാക്ക് ഇതേ അർത്ഥത്തിലാണെങ്കിലും ആത്മാവ് അഥവാ പുരുഷനെ ദ്രവ്യം അഥവാ പ്രകൃതിയിൽ നിന്ന് എങ്ങനെ വേര്തിരിച്ചുകാണാം എന്ന രീതിയിലാണ്‌ ഉപയോഗിച്ചിരിക്കുന്നത്. സാംഖ്യ തത്ത്വചിന്തകർ പ്രപഞ്ചത്തിന്റെ ഉദ്ഭവത്തിൽ കോസ്മിക സ്വാധീനത്തെ ഊന്നി പറയുന്നവരാണ്‌. പ്രപഞ്ചത്തിന്റെ പരിണാമം സാംഖ്യ വാദത്തിൽ വളരെയധികം സ്വാധിനിച്ചിരിക്കുന്നു എന്നും പറയാം. 

## ചരിത്രം
 
ഭാരതീയാശയവാദത്തിന്റെ ചരിത്രപരമായ വികാസത്തെ സൂചിപ്പിക്കുന്ന പട്ടിക  തഴെകാണാം. 

വേദങ്ങൾ 

ഉപനിഷത്തുകള് 

## അവലംബം


## കുറിപ്പുകൾ
 

വർഗ്ഗം:ഹൈന്ദവദർശനം
വർഗ്ഗം:സാംഖ്യം
കൈപ്പത്തി

മനുഷ്യന്റെയും മറ്റ് പ്രൈമേറ്റുകളുടെയും പ്രധാനപ്പെട്ട അവയവങ്ങളിൽ ഒന്നാണ് **കൈപ്പത്തി**. കൈയുടെ അഗ്രഭാഗത്തെ പ്രധാനപ്പെട്ട ഈ ഭാഗം മനുഷ്യന്റെ പലപ്രവർത്തികൾക്കും ഉപയോഗമുള്ളതാണ്. ഒരു കൈപ്പത്തിയിൽ സാധാരണയായി 5 വിരലുകൾ ഉണ്ടായിരിക്കും. 27 എല്ലുകളും 30 പേശികളും 1000ഓളം രക്തക്കുഴലുകളും നാലിരട്ടി നാഡികളും ഉള്ള കജ്ജാണ്‌ ശരീരത്തിലെ ഏറ്റവും സങ്കീർണ്ണമായ ചലനങ്ങൾ ഉള്ള അവയവം.

## ചിത്രശാല

 Image:Doris Ulmann - Laborers hands.jpg|*Laborer's hands*, by Doris Ulmann
 Image:LeftHand.jpg|ഒരു സാധാരണ മനുഷ്യന്റെ കൈപ്പത്തിയുടെ ചിത്രം 
 Image:Three-finger prehensile robot-FRE 2507 CNRS CACM-film81.jpg|റോബോട്ടിക് കൈപ്പത്തികൾ
 Image:Pink knitting in front of pink sweatshirt.JPG|കൈകൾ കൊണ്ട് തുണി നെയ്യുന്നു
 Image:Gray425.png|The palmar aponeurosis.
 Image:Gray815.png|Superficial palmar nerves. 
 Image:Gray817.png|Deep palmar nerves.
 Image:Gray1237.svg|Palm of left hand, showing position of skin creases and bones, and surface markings for the volar arches.
 Image:Tupaia cf javanica 050917 manc.jpg|Tupaia javanica, Homo sapiens



വർഗ്ഗം:ശരീരാവയവങ്ങൾ
പാദം

മനുഷ്യന്റെ കാലിന്റെ അടിഭാഗമാണ് **കാൽപ്പത്തി**. ഈ അവയവ ഭാഗമാണ് കാലുകളെ നിൽക്കുവാൻ സഹായിക്കുന്നത്. കാലിൽ അഞ്ചു വിരലുകളാണുള്ളത്. കാൽ വിരലിന്റെ അഗ്രഭാഗത്തായി നഖം സ്ഥിതി  ചെയ്യുന്നു.

## ഉപ്പൂറ്റി
മനുഷ്യൻറെ കാലടിയുടെ (പാദത്തിന്റെ) പിൻഭാഗം, പാദത്തിന്റെ കുഴതൊട്ടു കീഴോട്ടുള്ളഭാഗം, നിൽക്കുമ്പോഴും നടക്കുമ്പോഴും ഉറപ്പിക്കുന്ന ഭാഗങ്ങളിൽ പിമ്പിലത്തേത്‌. കുതികാൽ, മടമ്പ്‌ എന്നീ പേരുകളിലും ഈ ഭാഗം അറിയപ്പെടുന്നു.

ഇടത്ത്‌|ലഘുചിത്രം|200x200ബിന്ദു|കാലിന്റെ ഒരു വശത്ത് നിന്നുള്ള കാഴ്ച

## മറ്റു കണ്ണികൾ

* 
* American College of Foot and Ankle Surgeons 
* American Academy of Podiatric Sports Medicine
* Association of Reflexologists
* Epodiatry
* Foot Health Care
* Anatomical illustrations 

വർഗ്ഗം:ശരീരാവയവങ്ങൾ
ഓണപ്പൊട്ടൻ

thumb|200px| ഓണപ്പൊട്ടൻ
കേരളത്തിന്റെ ദേശീയോത്സവമായ ഓണത്തിന് മലബാറിലെ ഗ്രാമീണ ഗൃഹങ്ങൾ സന്ദർശിച്ച് പ്രജകളുടെ മേൽ  കയ്യുയർത്തി അനുഗ്രഹങ്ങൾ ചൊരിയുന്ന മഹാബലിയായാണ്  ഓണപ്പട്ടനെ ഗ്രാമീണ ജനത കാണുന്നത് 

വടക്കേ മലബാറിൽ പ്രത്യേകിച്ച് കോഴിക്കോട് കണ്ണൂർ ജില്ലകളിലെ ഉൾപ്രദേശങ്ങളിൽ  ഓണത്തോടനുബന്ധിച്ച് തെയ്യരൂപത്തിൽ ആണ് ഓണപ്പട്ടൻ അവതരിക്കുന്നത് .ഓണേശ്വരൻ എന്നും പേരുണ്ട് .ഓണത്തെയ്യത്തിൽത്തന്നെ സംസാരിക്കാത്ത തെയ്യത്തെ ഓണപൊട്ടൻ എന്നും ചിലയിടങ്ങളിൽ വിശേഷിപ്പിക്കാറുണ്ട്  .

മലയസമുദായക്കാർക്ക്‌ രാജാക്കൻമാർ നൽകിയതാണ്‌ വേഷം കെട്ടാനുള്ള അവകാശം. ഓണത്തെയ്യത്തെപ്പോലെ ചിങ്ങത്തിലെ ഉത്രാടത്തിനും തിരുവോണത്തിനുമാണ്‌ ഓണേശ്വരൻ വീടുതോറും കയറിയിറങ്ങുന്നത്‌.ഓണപ്പട്ടൻ ഓരോവീടുകളിലുമെത്തി ഐശ്വര്യം നൽകുന്നു എന്നാണ് വിശ്വാസം. മുഖത്ത്‌ ചായവും കുരുത്തോലക്കുടയും കൈതനാരുകൊണ്ട്‌ തലമുടിയും കിരീടം, കൈവള, പ്രത്യേകരീതിയിലുള്ള ഉടുപ്പ്‌ എന്നീ ആടയാഭരണങ്ങളുമാണ്‌ ഓണപ്പട്ടന്റെ വേഷവിധാനം. ഓണപ്പട്ടൻ ഒരിക്കലും കാൽ നിലത്തുറപ്പിക്കില്ല. താളം ചവിട്ടുകയും ഓടുകയും ചെയ്‌തുകൊണ്ടേയിരിക്കും. ദക്ഷിണയായി അരിയും പണവുമാണ്‌ ലഭിക്കാറ്‌. ഓണപ്പട്ടനും മണിയൊച്ചയും ഓണം വരുന്നു എന്ന സന്ദേശം നൽകാറുണ്ട്

## പുറത്തേയ്ക്കുള്ള കണ്ണി
* ഓണപ്പൊട്ടൻ (വയനാട്ടിൽ നിന്ന്) - യൂട്യൂബ് വീഡീയോ

## അവലംബം

വിഭാഗം:തെയ്യങ്ങൾ
കാണിപ്പയ്യൂർ ശങ്കരൻ നമ്പൂതിരിപ്പാട്

കേരളത്തിലെ പ്രസിദ്ധനായ തച്ചുശാസ്ത്രവിദഗ്ദ്ധനായിരുന്നു **കാണിപ്പയ്യൂർ ശങ്കരൻ നമ്പൂതിരിപ്പാട്** (ജനനം: 1891 ഏപ്രിൽ 20, മരണം: 1981 ആഗസ്ത് 31). തച്ചുശാസ്ത്രഗ്രന്ഥകർത്താവ് എന്ന നിലയിലും ഇദ്ദേഹം പ്രസിദ്ധനാണ്. തൃശ്ശൂർ ജില്ലയിലെ കുന്നംകുളത്തെ കാണിപ്പയ്യൂർ മനയാണ് ഇദ്ദേഹത്തിന്റെ ഗൃഹം. ഇദ്ദേഹത്തിന്റെ പേരമകൻ കാണിപ്പയ്യൂർ കൃഷ്ണൻ നമ്പൂതിരിപ്പാടും പ്രശസ്തനായ ഒരു തച്ചുശാസ്ത്രവിദഗ്ദ്ധനാണ്. കൊച്ചി രാജാവിന്റെ ആസ്ഥാന വാസ്തുവിദ്യാ ഉപദേഷ്ടകരായിരുന്നു കാണിപ്പയ്യൂർ മനയിലെ നമ്പൂതിരിമാർ.
## ജനനം ബാല്യം
മലയാളവർഷം 1066 മേടം 9 (1891 ഏപ്രിൽ 20) തിങ്കളാഴ്ച പൂരം നക്ഷത്രത്തിൽ കുന്നംകുളത്തെ പ്രസിദ്ധമായ കാണിപ്പയ്യൂർ മനയിൽ ജനിച്ചു. അച്ഛൻ കാണിപ്പയ്യൂർ സുബ്രഹ്മണ്യൻ നമ്പൂതിരിപ്പാട്. അമ്മ കുറൂർ മഹൾ കാളി അന്തർജനം. ഈ ദമ്പതികളൂടെ 12 മക്കളിൽ പതിനൊന്നാമനായാണ് കുഞ്ചുണ്ണി എന്നറിയപ്പെടുന്ന ശങ്കരൻ നമ്പൂതിരി ജനിച്ചത്.  സ്വാതന്ത്ര്യസമരസേനാനിയും മാതൃഭൂമി പത്രാധിപരുമായിരുന്ന കുറൂർ നീലകണ്ഠൻ നമ്പൂതിരിപ്പാട് അമ്മാവന്റെ മകൻ ആണ്. കാണിപ്പയ്യൂർ ഗോവിന്ദവാരിയർ ആണ് ആദ്യ ഗുരു. പിന്നീട് തൃശ്ശൂർ ബ്രഹ്മസ്വം മഠത്തിൽവേദം പഠിച്ചു.  

ബ്രാഹ്മണൻമാരിൽ മാത്രം ഒതുങ്ങിയിരുന്ന പല പൂജാവിധികളും ആചാരങ്ങൾ പുസ്തകരൂപത്തിൽ സംസ്കൃതത്തിൽ നിന്ന് മലയാളത്തിലേക്ക് വിവർത്തനം ചെയ്യുകയും പ്രസിദ്ധീകരിക്കുകയും ചെയ്തിട്ടുണ്ട്. കേരളത്തിലെ തച്ചുശാസ്ത്രവിധികൾ എല്ലാം തന്നെ ഒരു പുസ്തക രൂപത്തിലാക്കുകയും അത് ജന്മനാടായ കുന്നംകുളത്ത് അദ്ദേഹത്തിന്റെ സ്വന്തം അച്ചുകൂടം ആയ പഞ്ചാഗം പബ്ലിക്കേഷൻസിലൂടെ പ്രസിദ്ധീകരിക്കുകയും ചെയ്തിട്ടുണ്ട്. പഞ്ചാംഗം പ്രസിദ്ധീരണമായിരുന്നു ഈ പ്രസിന്റെ പ്രധാന പ്രസിദ്ധീകരണം. 1970-ലെ അഗ്നിബാധയ്ക്കുശേഷം ഗുരുവായൂർ ക്ഷേത്രം പുനരുദ്ധാരണം ചെയ്തത് ഇദ്ദേഹത്തിന്റെ നേതൃത്വത്തിലാണ്. കൊല്ലവർഷം 1157 ചിങ്ങം 15-ന് (1981 ഓഗസ്റ്റ് 31) തന്റെ 90-ആം വയസ്സിൽ ഇദ്ദേഹം അന്തരിച്ചു.

## കൃതികൾ
* എന്റെ സ്മരണകൾ
* ആര്യന്മാരുടെ കുടിയേറ്റം കേരളത്തിൽ
* വൈദ്യരത്നം ഔഷധ നിഘണ്ടു
* നായന്മാരുടെ പൂർവ്വചരിത്രം

## അവലംബം


വർഗ്ഗം:തച്ചുശാസ്ത്ര പണ്ഡിതർ
വർഗ്ഗം:1981-ൽ മരിച്ചവർ
വർഗ്ഗം:1891-ൽ ജനിച്ചവർ
വർഗ്ഗം:പൂരം നക്ഷത്രത്തിൽ ജനിച്ചവർ
വർഗ്ഗം:ഏപ്രിൽ 20-ന് ജനിച്ചവർ
കാണിപ്പയ്യൂർ കൃഷ്ണൻ നമ്പൂതിരിപ്പാട്

right|200px|thumb|കാണിപ്പയ്യൂർ കൃഷ്ണൻ നമ്പൂതിരിപ്പാട്

കേരളത്തിലെ അതിപ്രഗല്ഭനായ ഒരു തച്ചുശാസ്ത്രവിദഗ്ദ്ധനാണ് **കാണിപ്പയ്യൂർ കൃഷ്ണൻ നമ്പൂതിരിപ്പാട്.** വാസ്തുകുലപതി കാണിപ്പയ്യൂർ ശങ്കരൻ നമ്പൂതിരിപ്പാടിന്റെ പേരമകനും വിരമിച്ച ഗണിതശാസ്ത്ര പ്രൊഫസറുമാണ്.  കേരളത്തിലെ തച്ചു ശാസ്ത്ര നിർമ്മിതിയിൽ ഒരു പാട് അമൂല്യമായ ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്. വിദേശരാജ്യങ്ങൾ കേരളത്തിന്റെ തച്ചുശാസ്ത്ര ശാഖയുടെ മഹത്ത്വം അറിഞ്ഞത് ഇദ്ദേഹത്തിലൂടെയാണ്. കേരളത്തിന് അകത്തും പുറത്തും വിദേശരാജ്യങ്ങളിലും പല ക്ഷേത്രങ്ങളും അദ്ദേഹത്തിന്റെ നേതൃത്വത്തിൽ നിർമ്മിച്ചിട്ടുണ്ട്  . തൃശ്ശൂർ തിരുവമ്പാടി ക്ഷേത്രത്തിലെ നാലമ്പലം ഇദ്ദേഹത്തിന്റെ നേതൃത്വത്തിൽ ആണ് നിർമ്മിച്ചത്  . 

തൃശ്ശൂരിലെ കേരളവർമ്മ കോളജിലെ ഗണിത ശാസ്ത്ര അദ്ധ്യപകനായിട്ടാണ് അദ്ദേഹം പ്രവർത്തിച്ചിരുന്നത്. കാണിപ്പയ്യൂർ ശങ്കരൻ നമ്പൂതിരിപ്പാടിന്റെ കാലശേഷം തച്ചുശാസ്ത്രഗ്രന്ഥങ്ങൾ രചിക്കുവാൻ തുടങ്ങി. ഇദ്ദേഹത്തിന്റെ ആശയപ്രകാരമാണ് കേരള ഗവർണ്മെന്റിന്റെ കീഴിലുള്ള വാസ്തുവിദ്യാ ഗുരുകുലം ആരംഭിച്ചത് . വാസ്തുവിദ്യാ പ്രതിഷ്ഠാനം എന്ന സ്ഥാ‍പനത്തിന്റെ സ്ഥാപക അംഗങ്ങളിൽ ഒരാളുമാണ് കാണിപ്പയ്യൂർ കൃഷ്ണൻ നമ്പൂതിരിപ്പാട്.  തൃശ്ശൂർ ജില്ലയിലെ കുന്നംകുളത്തിനടുത്ത് കാണിപ്പയ്യൂരാണ് സ്വദേശം. ജ്യോതിഷപണ്ഡിതൻ കാണിപ്പയ്യൂർ നാരായണൻ നമ്പൂതിരിപ്പാട് അനുജനാണ്. 

## അവലംബം


വർഗ്ഗം:തച്ചുശാസ്ത്രം
വർഗ്ഗം:തച്ചുശാസ്ത്ര പണ്ഡിതർ
പാറക്കടവ് (കോഴിക്കോട്)

**പാറക്കടവ്** സ്ഥിതി ചെയ്യുന്നത് ഇന്ത്യയിലെ കേരള സംസ്ഥാനത്ത് കോഴിക്കോട് ജില്ലയിലെ, വടകര താലൂക്കിലെ നാദാപുരം നിയോജക മണ്ഡലത്തിലെ ചെക്ക്യാട് ഗ്രാമ പഞ്ചായത്തിൽ‍ ആണ്.
ചെക്യാട് ഗ്രാമ പഞ്ചായത്തിന്റെ ആസ്ഥാനം കൂടിയാണ് ഈ ഗ്രാമം. പുരാതനമായ പാറക്കടവ് ജുമാമസ്ജിദ് നിലകൊള്ളുന്നത് ഈ ഗ്രാമത്തിന്റെ കിഴക്കേ അതിർത്തിയിലാണ്.

## സ്ഥാനം, ഭരണവും പ്രാധാന്യവും

* **ജില്ല:** കോഴിക്കോട്
* **താലൂക്ക്:** വടകര
* **നിയോജക മണ്ഡലം:** നാദാപുരം
* **ഭരണ കേന്ദ്രം:** പാറക്കടവ് ഉൾപ്പെടുന്നത് **ചെക്യാട് ഗ്രാമപഞ്ചായത്തിലാണ്**. ചെക്യാട് ഗ്രാമപഞ്ചായത്തിൻ്റെ ആസ്ഥാനം പാറക്കടവാണ്.
* **പ്രാദേശിക പ്രാധാന്യം:** വടക്കൻ മലബാറിലെ ഒരു പ്രധാന കവലയും വാണിജ്യ കേന്ദ്രവുമാണ് ഈ പ്രദേശം.

## ചരിത്രം
പാറക്കടവിൻ്റെ ചരിത്രം പ്രധാനമായും പ്രദേശത്തെ മതപരവും സാംസ്കാരികവുമായ കേന്ദ്രങ്ങളുമായി ബന്ധപ്പെട്ടതാണ്.

* **പുരാതന ആരാധനാലയം:** പാറക്കടവ് പ്രദേശത്തിൻ്റെ കിഴക്കേ അതിർത്തിയിൽ **പുരാതനമായ പാറക്കടവ് ജുമാമസ്ജിദ്** സ്ഥിതി ചെയ്യുന്നു. ഈ പള്ളിയുടെ സാന്നിധ്യം പ്രദേശത്തിന് ദീർഘകാലമായുള്ള ഒരു സാംസ്കാരിക പാരമ്പര്യം നൽകുന്നു.
* **സാഹിത്യപരമായ ബന്ധം:** പ്രശസ്ത എഴുത്തുകാരനായ **പി.കെ. പാറക്കടവ്** ഈ പ്രദേശവുമായി ബന്ധമുള്ള വ്യക്തിയാണ്. ഇദ്ദേഹം തൻ്റെ രചനകളിലൂടെ വടക്കൻ മലബാറിലെ സാമൂഹിക ജീവിതത്തെയും ഭാഷാ സൗന്ദര്യത്തെയും അടയാളപ്പെടുത്തിയിട്ടുണ്ട്. കോഴിക്കോട് സാഹിത്യപരമായ ഒരു കേന്ദ്രമായി വളരുന്നതിൽ ഈ പ്രദേശത്തിൻ്റെ സംഭാവനകളുണ്ട്.
* **ഗതാഗത കേന്ദ്രം:** വടകര, നാദാപുരം, പാനൂർ തുടങ്ങിയ സമീപ പ്രദേശങ്ങളിലേക്കുള്ള പ്രധാന റോഡുകൾ കൂടിച്ചേരുന്ന ഒരു കവല കൂടിയാണ് പാറക്കടവ്. ഇത് പണ്ടുകാലം മുതൽക്കേ യാത്രക്കാർക്കും കച്ചവടക്കാർക്കും ഒരു പ്രധാന ഇടത്താവളമായി നിലനിർത്തി.

## സവിശേഷ സ്ഥലങ്ങൾ / ആകർഷണങ്ങൾ
പാറക്കടവ് പ്രദേശത്തും സമീപത്തുമുള്ള പ്രധാന സ്ഥലങ്ങൾ:

# **പാറക്കടവ് ജുമാമസ്ജിദ്:** പ്രദേശത്തെ ഏറ്റവും പഴക്കമേറിയതും പ്രധാനപ്പെട്ടതുമായ ആരാധനാലയങ്ങളിൽ ഒന്ന്.
# **ചെക്യാട് ഗ്രാമപഞ്ചായത്ത് ഓഫീസ്:** ഗ്രാമത്തിൻ്റെ ഭരണ കേന്ദ്രം.
# **സമീപ ആകർഷണങ്ങൾ:**
#* ചെക്യാട് പഞ്ചായത്തിൻ്റെ പരിധിയിൽ വരുന്ന കുന്നുകളും മലകളും പ്രകൃതിരമണീയമായ കാഴ്ചകൾ നൽകുന്നു.
#* ചെക്യാട് ഭാഗങ്ങളിലുള്ള പാടങ്ങൾ, ചെറിയ പുഴയോരങ്ങൾ, കാവുകൾ എന്നിവ പ്രദേശത്തിൻ്റെ പച്ചപ്പ് നിലനിർത്തുന്നു.

## റഫറൻസുകൾ

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വൈശേഷികം

പ്രാചീന ഭാരതീയ ദർശനങ്ങളിലൊന്നായ **വൈശേഷികം** അണുസിദ്ധാന്തം എന്ന തത്ത്വചിന്തയായാണ്‌ അറിയപ്പെടുന്നത്. കണാദനാണ്‌ ഇതിന്റെ ഉപജ്ഞാതാവ്. ക്രി.വ. രണ്ടാം നൂറ്റാണ്ടിൽ അദ്ദേഹം എഴുതിയ വൈശേഷിക സൂത്രം ആണ്‌ ഇതിന്റെ ആധികാരിക ഗ്രന്ഥം. 
## ആധാരങ്ങൾ

## കുറിപ്പുകൾ
 

വർഗ്ഗം:ഹൈന്ദവം
വർഗ്ഗം:ഹൈന്ദവദർശനം